SELINGLET - Hre Mang\nWELCOME TO MY PAGE > Siar ding: Reading contents > \nSELINGLET: THLARAU THI\nMilai tluksiatnak, Pathian thawn then awknak, thlarau thihnak, sual ih rah pawlin milai parah ziangtluk a siatsuah, timi zoh hnik uhsi. Zocio khal tangdornak thawn Pathian thu, Bible ih asimmi vek cekci in, Thlarau Thianghlim in ka sungmuril ah a fianter, cianter vek cekci in ka pom thei ding asi, ti thinglung tangdornak thawn, Pathian hmaiah khuk bilin Bible in a simmi zoh cio uhsi.\nSualman cu thihnak: Taksa, thinlung, thlarau thihnak:\nGenesis 2:15-17, Cun Bawipa Pathian in a seemsuah mi pa cu loram ṭuantu le kilkhawitu dingin Eden hmuan ah cun a umter. 16Pathian in a hnenah, “Hmuan sungih a ummi thingrah hmuahhmuah na ei thei; 17a sinain a ṭha le a sia theihthiamnak thingkung ih rah cu na ei hrimhrim lo pei. Na ei asile na ei ni in na thi ding,” ti ah a sim.\nSem 3;23, Curuangah Bawipa Pathian in minung cu a seemnak leilung thlo dingin Eden hmuan ihsin a dawi.\nIsai 64:6; Kan zate in mi borhhlawh kan si ṭheh; kan hnaṭuan ṭhabik khal cu fihnungzet a si ko. Kan sual ruangah thli ih semhlo mi thinghnah ro bangtuk kan si.\nGenesis 6:5, Pathian cun leilung par milai hmuahhmuah cu an ṭha lozet ih an thinlung ah ruahnak siava lawnglawng a khat ti kha a hmuh tikah, 6leilung parih milai a tuah cu a sir-aw sal ih a riah a siazet.\nPsalm 51:5, Ka suahthlak in mi ṭha lo ka si, Ka nu ih pum sung ihsin misual ka si zo.\nRomans 5:12, Sualnak cu mi pakhat ruangah leilungah a ra ih cuih a sualnak cun thihnak a thlenpi. Curuangah thihnak cu mi hmuahhmuah hnenah a thleng, ziangtin tile zozo khal an sual ṭheh.\nI Corinthians 2:14, Thlarau minung a si lomi pawl cun Pathian Thlarau hnen ihsin a rami laksawng cu an co thei lo; a theih khal an thei thei lo. Ziangah tile cuih laksawng pawlih sunlawizia cu thlarau thinlung lawngih theih theimi a si ih cumicu annih hrangah cun aat-hna a si.\nRomans 3:10-18, 10, Ca Thianghlim in: “A dingmi zohman an um lo, 11A fimmi pakhat hman an um lo, Pathian biatu khal an um lo. 12An zatein Pathian hnen ihsin an pial thluh ih, zinpeng an zawh ṭheh zo. Zohman thildik a tuahtu an um lo, pakhatte hman an um lo. 13An ṭongkam cu thihpi tlakmi bumnak hlir a si; An lei ihsin ṭihnungza thuphan pernak a suak; An hmur ihsin thihsii, rul tur bangtuk a suak. 14An ṭong cu mi camsiatnak hlir in a khat. 15Mi tuahmawh ding le mi phil (* 3:15 Phil: timi cu that thup tinak a si.) dingah cun an zamrang zet; 16An fehnak kipah siatsuahnak le cemralnak in a thlun hai. 17, Daihnak lamzin cu an thei dah lo; 18Pathian ṭihzahnak khal an zir dah lo,” a tivek kha a si.\nJeremiah 17:9, “Milai ih thinlung cu zoso a theithiam ding? Ziangdang hnakin mibum hmang bik a si; Damter dingah a harzet, a natnak a besia tuk!\nEphesians 2:1-10, 1Hlanah cun nan ṭhatlonak le nan sualnak ruangah thlarau lamin mithi nan si. 2Culai ahcun khawvel daan sia siseh, van tlolak le lei khawvel karlakih thlarau lam huham neitu, Pathian thu ngai duh lomi pawlih lakah hna a ṭuan rerotu thlarau siava ih thu siseh, nan rak thlun. 3Thungai in kan ti le kan zatein anmah vek thotho kan rak si; kan taksa hurnak thlunin kan rak nung, kan tisa le thinlung ih hiarmi poh kan rak tuah. Kanmah si daan te cekci ih kan rel ahcun kannih khal midang vek thotho in Pathian thinhengnak a tuartu ding kan si. 4Sikhalsehla Pathian ih in zaangfahnak cu a tlamtling ngaingai ih in duhdawtnak khal a tumzet ruangah, 5kan sualnak sungah thlarau lamin mithi cia kan si ko nain Khrih thawn nunnak ah in thoter sal zo. Pathian ih zaangfahnak thawngin rundammi nan si. 6Khrih Jesuh thawn kan pehzom awknak thawngin Pathian in Khrih thawn vancung ramih uk tlang dingah amah thawn in thoter sal zo. 7Hi bangtuk ih a tuahnak cu ziangdang ruangah a si lo; Khrih Jesuh sung ihsin kannih in duhdawtnak a tumzia kha kumkhua daih in langter a duh ruangah a si. 8Ziangah tile nannih cu Pathian zaangfahnak zaarah zumnak in rundam nan si. Hi rundamnak cu nan ṭuannak ruangih nan ngahmi a si lo, Pathian ih laksawng a si. 9Cuhrangah zo hman porh awk ding a si lo. 10Pathian in kan ṭuan ding hrangih a rak timtuah ciami hnaṭuan ṭha ṭuantu dingah Khrih Jesuh sungin kannih cu siamtharmi kan si.\nMatt. 10:28, Taksapum a that thei nain thlarau a that thei lotu pawl cu va ṭih hlah uh. Takpum le thlarau a pahnih in hell sungih a that theitu Pathian kha va ṭih sawn uh.\nMatthew 7:17-18, 17A harhdammi thingkung ṭha cun rah ṭha a rah ih thingkung ṭha lo cun rah sia a rah. 18A harhdammi thingkung cun rah sia a rah thei lo ih thingkung ṭha lo cun rah ṭha a rah thei ve lo\nJohn 6: 43, 44, Jesuh in, “Phunzai ruri nawn hlah uh! 44 I thlahtupa in ka hnenih a kuat lo ahcun zohman ka hnenah an ra thei lo ding; cutiih ka hnenih a rami cu ni neta bikah nunnak ah ka thoter ding.\n1 Cor. 12:3, Asinain Pathian Thlarau ih hruaimi pawl cun, “Jesuh cu siatserh si ko seh,” an ti thei lo ding ih Thlarau Thianghlim ih hruaimi pawl lawng in, “Jesuh cu Bawi a si,” an ti thei ding.\nJohn 15:4-5, 4Keimah thawn pehzom uhla kei khal nanmah ka lo pehzom ve ding. Sabit hnge cu amahte lawngin rah a rah thei dah lo; Sabit hripi thawn a pehzom awk lawngah a rah thei a si. Cubangtuk in keimah thawn nan pehzom awk lo ahcun nan rah thei hrimhrim lo ding. 5Keimah cu Sabit hri ka si ih nannih cu a hnge nan si. Zokhal ka sungah a um ih kei khal a sungih ka umcilh mi cun rah tampi a rah ding; ziangah tile keimah tel lo cun zianghman nan tuah theimi a um lo.\nRomans 8:7-8, 7Curuangah mi pakhat minung sinakih a ukmi cu Pathian ih ral a si, ziangah tile Pathian ih daan a thlun lo; a thlun duh lo lawng si loin a thlun thei lo. 8Minung sinakih daan a thluntu pawl cun Pathian lung an awiter thei lo.\nActs 16:14, An lakih pakhat, kan thu a ngaitu cu Thiatira khuami Lydia a si ih amah cu puan sendup zuartu a si. Amah cu Pathian a biatu a si ih Paul thusimmi kha ṭhateih ngai dingah Bawipa in Lydia ih thinlung saangka a on.\nEphesians 4:17-18, 17Bawipa ih hmin in nan hnenah ralrinnak thu ka sim duh: Khawvel mi bangin nung nawn hlah uh. Annih pawlih ruahnak cu thulolak a si ih, 18an thinlung cu a thim. Pathian ih pekmi nunnak sungah covo zianghman an nei lo, ziangah tile zianghman theihmi an nei lo ih an thinlung a ruh remrem.\n2 Cor. 3:12-18, 13Kannih cu Moses vek kan si lo. Moses cun a mithmai tleu a ziam vivo kha Israel mi pawl in hmu thei hlah haiseh tiah a hmai cu puan in a khuh aw. 14Ziangti a si khal le an thinlung saangka cu a pit thotho a si. Tuihsun tiangin thukham hlun cabu an siar tinin an thinlung cu puan in a khuh lai a si. Minung cu Khrih thawn an pehzom awk tik lawngah cuih puan cu a hawk aw a si. 15Tuihsun tiangin Moses Thukham an siar tikah an thinlung cu puan in a khuh thotho lai. 16Sikhalsehla cuih puan cu hlonhlo a theih; Ca Thianghlim khal in, “Moses cu Bawipa lamih a her tikah a puan cu a hawk aw,” tiah a ti. (*3:16 Suah 34:34 17Hitawk ih, “Bawipa,” a timi hi Thlarau a ti duhnak a si.) Cule Bawipa ih Thlarau umnak kipah cun zalennak a um. 18Kannih tla cu kan zatein kan hmai puanih tuammi kan si nawn lo ruangah Bawipa ih sunlawinak hi thlalang bangin a langtertu kan si. Cuih sunlawinak\nJohn 1:11, A ram sungah a ra nain a minung pawl in an rak saang lo.\nJohn 8:43, Ka simmi hi ziangah so nan theih thei lo? Ka thu simmi hi nan tuar thei lo ruangah a si.\nMatthew 13:14, Curuangah profet Isaiah ih simmi kha an parah a kim a si.\nProfet Isaiah cun: ‘Hi minung pawl in an ngai rero ding nain an thei thei lo ding.\nAn zoh rero ding nain an hmu thei lo ding.\n1 Cor. 1:18, 21, 18Thinglamtah parih Khrih thihnak thu hi a hloral cuahcomi pawl hrangah cun aat-hna meen a si; sikhalsehla rundam lai reromi kannih hrangah cun Pathian ih cahnak hmual a si. 19Ca Thianghlim in, “Mifim pawlih fimnak cu ka siatsuah ding ih,\nMithiam pawlih thiamnak cu ka hnong ding,” a ti. *1:19: Isai 29:14 20Curuangah mifim pawl khuiah so an um? Mithiam pawl khuiah so an um? Leilung tlun thu-el thiam pawl khuilamah so an si? Leilung tlunih fimnak hi aat-hna a si, ti kha Pathian in a langter zo a si lo maw? *1:20: Job 1:22; Isai 19:12, 33:18, 44:25 21Minung in anmah ih fimnak in Pathian an theih thei lonak dingah amah Pathian in a fimnak in a rak tuah cia zo a si. Sikhalsehla kan phuan mi “aat-thu,” an timi Thuthang ṭha hi hmang tahratin a zumtu pawl rundam dingah Pathian ih tuahmi a si. 22Judah mi pawl in a dik le dik lo theih theinak dingah hmuhsaknak mak hmuh an duh; Grik mi pawl cun fimnak sawn in an hawl.\n1 Cor. 2:14; Thlarau minung a si lomi pawl cun Pathian Thlarau hnen ihsin a rami laksawng cu an co thei lo; a theih khal an thei thei lo. Ziangah tile cuih laksawng pawlih sunlawizia cu thlarau thinlung lawngih theih theimi a si ih cumicu annih hrangah cun aat-hna a si.\nJohn 3:3, Jesuh in, “Thungaite in ka lo sim: zokhal hrin sal (* 3:3 Hrin sal: timi hi Grik ṭong ahcun ‘tlun lamih hrinmi,’ ti khal a si thei.) a si lo ahcun Pathian Uknak a hmu thei lo ding,” tiah a ti.\nJohn 15:5, Keimah cu Sabit hri ka si ih nannih cu a hnge nan si. Zokhal ka sungah a um ih kei khal a sungih ka umcilh mi cun rah tampi a rah ding; ziangah tile keimah tel lo cun zianghman nan tuah theimi a um lo\nJohn 6:63, 64-65, 63Nunnak taktak a petu cu Thlarau a si; milai-ih taksa cu san a tlai lo. Nan hnenih ka simmi ṭongkam hi nunnak le Thlarau petu a si. 64Asinain mi ṭhenkhat cun nan zum lo,” tiah a ti. Jesuh in a hramthokte ihsin zoso i zum lotu ding, tile zoso i zuartu ding ticu a thei ṭheh zo. 65Cule Jesuh in, “Hiti a si ruangah sokhaw Pa in ka hnenih a ratter lo ahcun zohman ka hnenah an ra thei lo ding, tiah ka lo simnak kha a si cu!” tiah a ti.\nMat. 16: 17, Cutikah Jesuh in, “Johan fapa Simon, mi vannei na si! Ziangah tile hi thu cu minung hnen ihsin na ngahmi a si lo, vancung i a um ka Pa in na hnenih a phuanmi a si\nEzek. 11:19, Thinlung le ruahnak thar ka pe ding. Lungto vekih a hakmi an thinlung cu ka hlon hlo ding ih thinlung neem ka pe ding.\nJohn 15:16, Nannih in in hriil lo; keimah in ka lo hriil hai ih kumkhuaih a hmunmi rah nan va rah theinak dingah ka lo fial a si. Ka hmin in Pa hnenih nan dilmi hmuahhmuah cu a lo pe ding.\nSualthu siar bet duh hrangah: http://www.hremang.com/Home/sual-thu ah siar bet ding a um.\nAltunah kan hmuh vek asile, Pathian in milai duhhril theinak cu a laksak lo, a siatsuah lo. Milai cu sual ah a tluksiat tikah Bible in a simvekin thlarau ah mithi asi ih Pathian thawn pehtlaih nak a nei nawn lo. Milai thinlung khawruahnak cu Pathian Thlarau uknak, fimzirh, kaihhruai, lamzin hmuhnak hnuai ah a nung nawn lo. Satan sawn in a uk. Cuticun milai mizia cu selinglet thluh asizo. Cutin milai thinlung, siatha theihnak cun amai mizia sual dokalh in thiltha tuah cu duh zet theu ding maw, milai mizia cu sual mizia, a thluse zo mi asi tikah thiltha thleidan thiamnak le tuah thei nak a nei nawn lo. (Thiltha ti tikah, milai cuaithlainak ih ‘thiltha’ si loin, Pathian in ‘thiltha’ a timi cu milai in a tuah thei nawn lo. Cutin, Bible in a sim vekin milai tuah suak mi, nunrah cu sual lawnglawng, Pathian hmaiah selinglet, bawrhhlawh, puanse hnophnol vek fang asi. Cutin, milai cu Pathian ih dingfelnak thianhlimnak cuaithlai tehfung ah a tling nawn ta lo. Cucu a tlunih Bible bungcang pawl lakkhawm in simmi asi.\nHminsin: “Thiltha” titikah milai in “thiltha” timi le Pathian in Bible sungah a ngan vekin “thiltha” a timi thleidan thiam ding asi.\nBible sungah Pathian amah le amah a puansuah awknak le a duhdawt mi milai a sersiamthar nak hrang a hnatuan pawl cu casiar tu zate par ah Thlarau Thianghlim in lo fianter hram sheh!


VZF THLACAM REPORT Part-ll | zanniatsumthang - peperonity.net\n» VZF THLACAM REPORT Part-ll\nVZF THLACAM REPORT Part-ll\nVangva thuanthu le Vangva Zanniat Family san thuanthu thar tuahnak dingah kum 2015, December 29 ni cu Pa Pathianin mawi zetin a rawn hersuah terih van boruak khal thiang riahri ten kan cung ninu khalin a mawinak hmuahhmuah suah in, Pathian hmai ih râwl-ûl thlacam kan neihnak ni sunglawi(nibik) le hminsin tlak a si zia in theihpi ih, a rawn nemhnget tariai!!!\nKan Thupi : 2 Sansiarnak 7:14-15\nCang hrilmi : Nehemiah 9:1-3\nNi 29,12,2015 khawfing a cah veten ti lo rawl lo in zanlam 6:00pm tiang râwl-ûl thlacam nei dingin, Bethel tlang kan pan cih. Sunvû ih rawl-ul lawngah mipum 50+ (sawmnga lenglo) kan kim thei. Naunawi thlacamnak in hmanpi tupawl thawn cun mipum 100 kan kim zuakzo in a lang. (Hi râwlûl thlacam hi ramleng ihsi khalin in rak hmanpi tu an um hnuaihni).\nHi nibik thlacam khawmawknak hi Rev. Run Ro Hngak in in kaihruai. Thangțhatnak hla kan sah hnu ah sual thupha cawinak, hlanawknak...etc nei in, mipi cangkhai loten(ngûi țhepțhep in) minute 10 sung dingin thinlung thlacamnak kan nei hmaisa tete phawt. Thupi 4 fûnin kan caanserh thlacamnak hi hman a si. Kan thlacam thupi pawl cu :\n1. Lungawithu simnak\n2. Sual thupha cawinak\n3. Hmuifu thlawsuah dilnak\n4. Inhlan tharnak\nA tlunih thupi hmangin thlacamnak vawi ziangmawzat kan nei ih Pathian hmai ih khukbil thlacamtu kan zaten thinlung kekkuai in thla kan cam. Țap thuahthlo le âwmcumin kan thlacam tinten Pathian kan bia/au. Thlacamnak karlak tinah midang dang hnen ihsin thurelnak, Pathian thu simnak, thangțhat hla sahnak le tetti khaannak neih a si. Thlarau thianghlimin in pawl ih kan hlasah tin khalah kan tui/thaw zetih lamnak thawn hlim zetin "Halleluijah" ti'h au in, cungnung bikih Pathian kan thangțhat.\nCuihleiah Hruaitu le Mipi thlacam rualnak cu a tanglam ih ngàn vekin kan nei bet.\n1. Maw Bawipa kan sualnak hmuahhmuah in ngaidam aw. Amen\n2. Kan Pipu sualnak hmuahhmuah ah in ngaidam aw. Amen\n3. Na huat zâwng kan tuahmi hmuahhmuah parah in ngaidam aw. Amen\n4. Kan Pupa pawl tisual mi, kan parah langter siang hlah. Amen\n5. Kan Pupa pawl râl an thah ih thisen an suahnak hmuahhmuah khalah in ngaidam aw. Amen\n6. Rundamtu Jesuh hminin ngaidam kan lo dil. Amen\n7. Unau thlauthla-aw lo ten kan pumkhatnak a țhat sinsin theinak dingah lam in hruai aw. Amen\n8. Na thutak ih nunthar kan neih theinak dingah kan mah ih țhiah țul hmuahhmuah țhiatin thlarau in inti khat aw. Amen\n9. Kan bulpak nun ciarah rawng lalbik aw. Amen\n10. Leitlun kilkip ih um kan tefa hmuahhmuah, kan tuah kan țuannak kipah hmuifŭ thlawsuah in pe hram aw. Amen\n11. Kan miphun zuihral lo ih a dam khawsuah theinak dingah a kumkhua ih nangmah lo riantu Miphunah in sersiam aw. Amen\n12. Fimthiamnak thuak țha in pe aw kan Pathian. Amen\n13. Na hmantlak mihratkhawkhêng suahnak hrinhnamah in canter hram aw. Amen\n14. San saunak in pe hram aw. Amen\n15. Na thianghlimnakin in suahsan hram hlah kan Pathian. Amen\n16. Na sunlawi ropitnak kan tefa ah lang vivo hram seh. Amen\n17. Malsawm neitu na hmin thianghlim kan lo thangțhat. Amen\n18. Sűl ih um, suak lai ding hmuahhmuah sandeng tiang lam in hruai in, malza in sawm hramaw kan Pathian. Amen\n19. Natsia le thihsia lak ihsi khalin in hum hram aw. Amen\n20. Leitlun hmuahhmuah na hmin sunglawi thang vivo hram seh. Amen\n21. Van ih na duhdawtnak a kim bangin kan sungkua khalah na duhdawtnak sunglawi cu kim ve hram seh. Amen\n22. Maw Bawipa taksa malsawmnak, thlarau malsawmnak, lei malsawmnak, van malsawmnak kan sungkua ah in pe hram aw. Amen\nKan thupi pali hmangih thlacamnak kan cem hnuah bulpak thlacam thupi rawtmi pawl hmangin vei ziangmawzat thlacamnak kan nei peh vivo. Cuisin zanlam nazi 4:300pm hrawngah khawplo cingten ban zai kan rel thokih thleninn lam panin tlun zai kan rel nan, nazi 6:00pm a kim hlan tiang zohman râwl hlam kan um lo.\nThleninn ah zan khawmnak neih cih a si ih, thlarau thianghlim a zalen ruangah kan hlim zet. Rev. Run Ro Hngak (bialtu Pastor) in Pathian thucah in sim. Khawm banah lenkhawmnak neih cih a si.\nNote : December ni 29 hi, kumtin sungkaw râwlûl thlacamnak ni ih puan a si ruangah kan umnak hmun ciar ihsin hi tikcu hi hman ringring ding a si.\n► VZF THLACAM REPORT Part-lll (Next page)\n◄ VZF THLACAM REPORT Part-1 (Previous page)\n⏫ zanniatsumthang.peperonity.net (Site)\nMessage to Js Zâmte


Hngak - Chinland Today Media\nNovember 7, 2008 8:58 am·0 comments\nMaw Bawipa, atu ah in bawm aw. – Saam 70:1\n– Ezekiel 28-30\n– Thufim 14:12-24\n“Maw Bawipa, atu ah i bawm aw,” ti’n Saam cangantu David in thla a cam (Saam 70:1). David vek kan si, hngak kan paih lo. Bank ih paisa suahnak ah artlang dingih hngah kan paih lo. Mawttaw ding reituk le rawl dawr ih hngak rero khal kan paih lo.\nCu hnakih a harsami hngak ttulmi tampi a um. Fa nei thei lo nupa la pawl in nau neih ding an hngak; innsang nei lo fala tlangval pawl in innsang neih ding an hngak; thawngtla pawl in thawnginn ihsin suah ding an hngak; nupi le pasal in awka neem te an hngak, minaa in siibawi ih zingbolh le tuamhlawm an hngak.\nKan hngakmi thil dang hmuahhmuah hnakin kan hngak rero mi Pathian ih tuah lai dingmi a thupi sawn. Ngah harzetmi thlaraulam tthatnak, nunneemnak, thinsaunak pawl cu kan hngaklai ah kan sungah um thei dingin Pathian in a ttuan rero. A thupi sinsin hrih mi cu Pathian lawng rinsan ringring dingah A hnenih tthum awk ding hi a si. “Amai’ sungah lungawi in thin nuam uh” a ti (c.4).\nF.B Meyer in, “Pathian ih cangvaih daan a tlai ttheu hi ziang hrangah si pei? Milai thinlung fimter ding le tuah tthat ding hi Pathian ih thuthup a si. Kan thlarau tundinnak ah hih thil pawl hmuahhmuah cu helhkamzet ih kan hngahnak thawn pehpar awmi an si. Kan thlarau nun a thupitnak a si.”\nThindai te’n cawl aw, ka fa, keimah Pathian ka si thei aw,\nThinsau te’n hngak aw, na lamzin zawhmi ka thei;\nTtih hlah, phaang hlah, tlan hlah, relh tum hlah,\nNa ruahsannak le thazaang cu keimah ka si, na kiang in ka lo hngak.\nPathian in kan thlarau thacakter dingin kan thin saunak a pharh.\nA daimi thluak\nMidang Relsiat Lonak Hmun


Squid Game Zuknung A Nganmi Cu Kum 10 Sung Zohman In An Rak Cohlang Duh Lo, A Colhsan Zik Te – Meifar\nSquid Game Zuknung A Nganmi Cu Kum 10 Sung Zohman In An Rak Cohlang Duh Lo, A Colhsan Zik Te\nSeptember 17, 2021 ah South Korea zuknung Squid Game cu an tlangzarh ih zarhthum sungah leiltun ih zuknung lar bik ah a cang. TV Series a si ih Season 1 sungah Episode 9 aum, mirang ṭong an hmang lo nan tulai leitlun zuknung khawvel ahcun a lar bik thotho.\nSocial Media tualrawn dangdang ah hmuh ding aum vivo ih game khalah an tuah rero zo. Asinan himi zuknung hi awlaiten an sersuak mi a si lo. 2008 kum ah Hwang Dong-Hyuk in himi zuknung tuah dingin ruatnak anei, 2009 kum ah a thuanthu fehdan ding cu a ngan thok.\nA ngan theh hnuah zuknung tuahnak Studios dangdang ah a thuanthu nganmi cu a thehlut vivo nan zohman in an rak duh lo. Kum 10 sung a zuam rero nan an cohlang lo, zuknung sersuaktu Studios pawlin “A lem in a mak lo tuk” an rak ti san.\nCutin a beidong ruangah thuanthu ngan cu colhsan a tum, hringtu a nu le a pi a kilkhawi a ṭul ih sumpai a neih nawn lo ruangah a laptop khal zuar a tum. Cuvek dinhmun ih aum laitakah a thuanthu nganmi cu Netflix pawlin an rak hmu ih an cohlang thu an sim thei.\nHwang Dong-Hyuk in “Natsia ruangah leiltun mipi pawl kan thinhar thluh, boruak sia hlir in a khat. Tulai minung pawl ih kan dinhmun thawn a milawk ruangah Netflix pawlin an cohlang a si ding ti ka zum” a ti.\nA zuknung thuanthu fehdan cu: Minung beidong, tlaksiatnak ih khat minung pawl cu company tumpi in a kokhawm ih game a lekter. A neh lo pawl cu an that hluahhlo, asinan a neh pawl cu sumpai tam zet an pe thung. Squid Game cu Hwang Dong-Hyuk in a ngan ih lem an cannak khalah amah in a karhruai thluh, Season 2-nak a tuah tum thu khal a rel.\nThailand Nga Hawltu Cu Zankhat Thilthu Ah Milian Maktara Ah A Cang >>>


RCSS in SAC ralhraang ukhruainak hnuai ah Federal rampi din thei beisei - Falam Online Media\nRCSS in SAC ralhraang ukhruainak hnuai ah Federal rampi din thei beisei\nMay 12, 2022 May 12, 2022 Ni Hnem Sung\t0 Comments\nSAC ralkap hotu Min Aung Hlaing in Tlangpar hriamkai pawlkom hruaitu pawl remdaihnak hrang thurel a sawmmi ah a cohlangtu pawlkom 10 an um ih, ralhraang sawmnak cohlangvetu RCSS (Restoration Council of Shan State) cun beiseinak tumzet thawn an cohlang mi a si thu, mipi an sim thei.\n2022, May 12 nikhenmi RCSS thusuah cang 3 nakah\n“mahte ukhruai theihnak famkim a si mi Federal rampi din theih a si lawngah mipi duhmi ukhruaiawknak cangsuak theiin danglamnak a um thei dingih remdaihnak thawn a khatmi ram cangkang kan din thei ding ti`n zumnak kan nei hnget” tiah an tarlang.\nRCSS cun SAC ralhraang ukhruainak hnuai ah Federal rampi din theih a si ding ti`n cu thusuah ah an tarlang kher lo nan an thusuah cu Ralhraang thawn Federal rampi kan din ding ti thawn a bangaw ti`n ramsung mipi cun an hmu ih, hnihsuaksainak ah a hmangtu hmuh ding an tam.\nAn thusuah hnuai ah comment a tam zet ih mipakhat cun fuh zetin hitin a comment ve. “NUG hmanin Federal rampi hmin tar in Dothlenghnak a tuah nan, an thusuah pawl ah cuvek rim a nam lo.”\n“Culaiah hrimhrei ralthuam rinsan ih mi nuaineek hmang SAC ralhraang hnen ihsin cuvek lamlam an beisei ngam cu ziangvek ruahnak an nei si pei” tiah a ti.\nRCSS/SSA hin tu kum thok ah “tel ding cin pawlkom an sawm thluh lo cun SAC cozah thawn thureltlang kan tum lo” ti`n thu an rak suah dah nan, atu ah ziangruangah an thu an thleng saal ti cu felfaiin theih a si lo.\nRalhraangbawi Min Aung Hlaing in remdaihnak thurelding a sawmmi pawl ah DKBA (Democratic Karen Benevolent Army), KNU-NLA/PC (Karen National Union/Liberation Army – Peace Council), PNLO (Pa-Oo National Liberation Organization), NMSP (New Mon State Party), ALP (Arakan Liberation Party), RCSS (Restoration Shan State Council), LDU (Lahu Democratic Union) le (non-NCA) UWSA (United Wa State Army), NDAA (National Democratic Alliance Army – Manglar), SSPP (Shan State Progress Party) tipawl in an cohlang tiah theih a si.\n← KIA le PDF siah khong dan luarkai deuh ti`n soisel hlawh\nFalam hrang thil phur ṭheutu Truck mawṭaw tumpi cu tu ni tiang a umnak theih a si lo →\nSAC ralhraang in Kalay PDF mino pakhat Urkaang that


Mother tongue!(Suhnak) - Chinland Today Media\nOctober 21, 2009 7:37 am·0 comments\nMithi kan tohpinak ah “Mother tongue” kan timi hi kan relkhawm. Ngaihdaan, ruahdaan dangdang kan nei cio. Simthiam khal a harsa nasa. Kan tappi tong kan ti ding maw, kan nui tong kan ti ding maw asilole kan lai tong te kan ti ding ha…asinan kan thulu khi “Mother tongue” asivekin tui kan hman rero mi kan nui tong a si. Cucu, mother tongue hi a thiamlo theih maw? ti in relkhawmnak kan nei ih kan thu thluknak cu mother tongue MT cu a thiamlo theihlo a si tin kan cemter.\nA si, leitlun mithiam sangpawl cun mother tong (MT) an simfiang daan cu hivek a si. Minung ih kan lungphan tuk lai, thinhar mangbang caan, kan lungawi tuk lai pawl ih kan tongmi cu kan mother tong (MT) rori a si tin an sim.\nPu Khum in tathimnak a pekmi cu, kan Lai fa rori a nauhak te lai ah Mirang nupa hnen ah um ter sehla a upat hnu ah Lairam ah ra kirter sal bang sehla a hrangah kan Lai tong maw a mother tongue ding asilole Mirang tong etc..? Mirang rualpi thenkhat pawl cun cu mi…kha mi tong ka hmang an ti ih asinan an mother tongue an thiam cuang si lo, cunah ziangbik a si mother tonge kan timi hi? A thiamo theih taktak maw si timi hi CT siartu zaten ka lo sut a si.\nCT siar cu a bengvar thlak tuk tin ka rualpa in, in sim ih cunah himi ka thusuhnak hi in sang theitu nan um pei maw…\nBy- Sang Pum, Myanmar\nZiangtin Pa Tha Kan Si Thei Ding?


Covid 19 pianhmangthleng Omicron kan hmu saal an ti | Falam Online Media\nCovid 19 pianhmangthleng Omicron kan hmu saal an ti\nRamleng ihsin Myanmar ah luttu mipum 12 ah Covid pianhmangthleng Omicron kan hmu ti`n ralhraang SAC harhdamzung cun thu an suah.\nKawlrammi mipum 11 le ramdangmi 1 pawl an si tiah tarlang a si ih, cupawlcu bawmawknak vanzam (Relief Flight) thawn UAE ihsin raluttu le Malaysia, India ram pawl ihsin a ratu pawl an si tiah thusuahmi ah an ngan tel.\n“Covid natnak neitu lak ihsin pianhmangthleng Omicron rinhleh mina 22 an um ih ralkap siizung ah ceekfelbet a si tikah mipum 12 pawl in natnak an nei mi hmuhsuah a si” tiah SAC Ministry of Health zung in thu an suah ih “an mah pawl vanzam topitu zaten quarantine lutter an si” tiah an tarlang.\nSAC Ralhraang cun December 28 khalah ramsung ah Covid pianhmangthleng Omicron nat neitu mi 4 an um tiah thu an suah nan, an dam thluh ruangah kan tlungter saal ti`n cuih ni thotho ah thu an suah tiah theih a si.\n← Sniper thawn Ralhraang SAC ralkap 100 hrawng kap that zotu paralṭha Chin ralkap\nRalhraang sungthu a puut darh ruangah ralrin pekawknak thuhlapi an suah →\nRalhraang ziinan phur mawṭaw tlar an kap ih mithi 7 hrawng um


Nitin Kan Hman mi sinan An tuahsan kan thei ciang lomi Thil Phun 9 | Falam Online Media\nNitin kan hmang mi thilri lak ah hin kan ruat ngelcel dahlomi thil terueh tete tamzet a um ih cupawl lak ih mi theituk lemlomi hrekkhat kan run tarlang ding.\nBel kaihnak ih kua te\nBungbel a kaihnak zawn ih an tuah ṭheumi a kua te cu a thlainakding hrang lawng ih tuahmi ah kan ruat ṭheu. Atak ahcun soup tivek thilbeek kan suan caan ah taappi baallo dingin haite retnakding hrang khal ih an tuah mi a si.\nJean bawngbi zaalte\nPeisa pia le thli tereuh tete lawng a tlem mi Jean bawngbi vorhlam tai kiangte ih zaal fate hi zianghrang ih tuahmi a si ti naruat dah maw?\nNa ruatdah ngelcello khal a si men thei.\nJean bawngbi hi Jacob David le Levi Strauss in 1873 ah an tuahsuakmi a siih, vorhlam tai kiangte ih zaal fate takte cu an san lai ih hman zetmi nazi hluum paainak dingih tuahmi a si.\nHeadphone kan hmanmi a sawhnak pin zikah a ṭial tete pathum a um. Khamikha a mawinak hrangih tuahmenmi siloin hnangainak keh le vorhlam ah aw suak theinakding hrang ih tuahmi a si.\nTawh fung sawhnak kiangih Kua fate\nFuurpi ruahsuur caan lole tidai thawn daiawk ṭheumi thir cu an tlap ṭheu. Cuvekin Tawh pawl khal an tlap ṭheu ih cuvek caan ah on a har ruangah olsamten ong thei dingin sii tawihnak dingih tuahmi kua fate a si.\nCabu kap ih riin\nCabu kap ih riin an tuah mi cu Tlawng saya pawl ih hminsinnak ngannak dingih tuahmi a si. Zinghnam in cabu kap an nget tikih cangan thupi hlolonak dingin hrang khal ah an tuah cem cih tiah mi ṭhenkhat in an sim. Curuangah tuini tiang cariin umlo khallen ca an ngan tikah hmunlawng zunghnihbawk hrawng an taan ṭheu nak san a si.\nMawṭaw hmailam meter kiangih hminsinnak\nMawṭaw gas ziangzet a um lai timi langnak sungah patrol thunnak zuk le feite an tilang ṭheu.\nMi mumaallo pawl in an mawṭaw sii thunnak khawinah lam ah a um ti an theihhngilhlonak dingin a umnak lam feiten an sawh mi a si.\nPen siin zikih kua fate\nNauhak, upa tiloin pen siin kan ṭam ṭheu ih, dawlh ngah pang in kan daang ih a tang pang a si le thawthawt thei dingin a siin ah a kua fate takte an tuahnak a si.\nBag hmailam ih kua fate\nBag hmailam ah kuahnih um mi kan hmu ṭheu ding. Atlangpin khualtlawng nakih pai theihhmi bag ah hmu ding a tam. Cumicu thil khainak dingih tuah mi a siih buut a hri thawn khainak ah hman a rem zet.\nSamkilhnak ih kan hman ṭheumi bakilh fate khi a bo hruthri um nak khi a tlun sawn ah kan ret ih a ngilnak sawn tanglam ah kan kilh ṭheu.\nAtak ahcun a bol hruthri umnak lam khi a tang sawn ah hman ding a si. Luvun le sam daiawlo dingin an tuahmi a si tiah an sim ih a hmang ṭhangtu cun a bol umnaklam, tangta ah hmang le a hman a nuam deuh an ti.\nHram: The Verge\n← Falam Central Nunphung Pawlkom in Falam Bazaar thar sak thei danding hmalaknak a nei\nRussia ram ah Covid 19 DokhamSii An Hmang Thok →


Wuhan – Voksa soup sungih Palaap thi mi an hmu cu Siizung ah an tlaan thluh | Falam Online Media\nJuly 23, 2020 July 23, 2020 Ni Hnem Sung\t0 Comments covid - 19\nWuhan khua ih innsang pakhat cu voksa soup an ei mi sungah palaap thicia an hmu ruangah coronavirus nat check lohli dingin siizung lam ah an tlaan thluh.\nPalaap thicia cu dawr ihsin an lei mi voksa soup sungah an hmu mi a siih an hmuh veten thinphang in coronavirus nat test nak an nei lohli ih vanṭhat nakah an negative thluh tiah China local media in a tar lang.\n“Kan inn kiang dawr ah kan lei ih ka pa in malte a ei hnu ah vuur kuang ah kan ret lawk. Nithum hnu ah kan sungkua in kan ei tlang tumih ka vun sat cu soup sungah palaap fate ka hmu” tiah an hmuh tonmi thuhla cu innteekpa` fapa Mr Chen in Hubei Television hnen ah a sim.\nHubei Television thawn hmaton thusutnak an nei\nA nu khalin, “soup hmui nak dingih an rawi mi ah ka ruat lawk. Chopsticks thawn ka vun sawh cu a thla le a hna ka hmu, hmul khal a nei” a ti. Soup an lei nak dawr ah an va hmuh nan dawr neitu cun an lei sawng sinnak company a khih hmuh.\nNan, Company lam cun kan tuahnak ah a lut mi cu si thei lo. Palaap cu zaan ah an suakvak ih soup cu sun ah kan tuah an rak ti ih an lei hnu ih lut mi siding an zum thu khal an rak sim.\nCovid 19 boruak lai a si thawn ṭihnung tham a si ruangah palik khalin zingzoinak an nei. Asinan company lam in le an el, palaap le soup dawng an ong, nithum hnu ih hmu mi a si ruangah zingzoi ngaihnak a um lo.\nCoronavirus cu palaap ihsin minung ih suan mi ti a si ruangah an innsungsang zaten Covid 19 natnak an check nan an negative ṭheh a si.\n← VAR Tiva Ah Mihlo An Hawl\nMisual in nauhak kum 4 mi an Fir tum, a NU in runsuak + VIDEO →


Donald John Trump Ih Thutawi - Chinland Today Media\nDonald John Trump Ih Thutawi\nNovember 10, 2016 7:32 am·0 comments\nHimi hi a nu le pa unau tello in a mah Trump thulawng tawi famkim theibik in ka ngan mi a si ih a famkimlo ding. Neta le sau deuh in ka run thlah leh ding.\nTrump hi 1946 June ni 14 ah New York khawpi ah a suak. A tthanliannak khal a suahnak New York thotho ah a si. 1968 (kum 22) ah University of Pennsylvania ih Wharton Tlawng ah Eco in Bachelor’s degree a ngah. 1971 (Kum 25) ah Fred Trump’s ti mi a Pa hnatuan a kaihruai thawk. Leh hnu deuh ah Trump Organization tin hmin a thleng ih mi tampi ih theihlar mi ah a rung cang. Tuni tiang a mah hi the Trump Organization ah Chairman le President dinhmun in a um. 1996 in 2015 tiang a mai neih mi Miss USA timi ah tel ih Cameo appearances ti mi zuknung tawi laknak ah voikhat hnih a tel theu.\nKum 2000 ah Reform Party in presidential nomination ah a rak zuam nan vote lak hlan ah a mahten a cawl sal. 2016 Forbes ih cazin vek a sile leitlun ah 324 nak milianbik a si ih USA ramsungah 156 nak milianbik a si.\n2015 June thla ah Republican lam in President dingah a zuam ih 2016 May thla ah Republican lam in hriltlin a si. Leitlun pumhuap ih rel a hlawh zet ih soiselnak le puhmawhnak pahtlang in 2016 Nov ni 8 ah USA rampi president dingah hriltlin a si.\n2017 January ni 20 ah White House ah to in hnatuan a thawk ding. Amah hi tu ah kum 70 a si ih US president lak ih tar bik le Lian bik a si.#\nObama Mangtha Hrih Mai


Ralhrang Pawlin Matupi Mipi Ti Le Rawl Lakah Tursia An Phulh – Meifar\nDecember 6, 2021 admin Lawrkhawm 0\nChin State, Matupi peng sung, Matupi-Paletwa lamzin karlak ah ralhrang pawlin mipi ti le rawl lakah tuisia an phulh vivo thu theih a si.\nHimi kiangkap ah ralhrang le CDF-Matupi pawl an doawk ṭheu ruangah khuasung mipi pawlin an loram sung suak fangcang, hanghnah hangrah pawl cu ramlak ah an thup, an ret ṭha ih anmah cu hmun dangah an tlan.\nCumi an ret ṭhami pawl cu ralhrang in an rak hmu ih tursia an phulhsak, khuasung mipi ih ret ṭhami fangfai, ei le in pawl rak eitu zinghnam le uico pawl khal tursia ruangah a kiangkap ah an thi ciamco. CDF-Matupi ṭuanvo neitu in, “Lamzin kap ih an ret ṭhami tlang loram sungsuak ti le rawl lakah tursia an phulh vivo, mipi pawl khal an riahsia zet.\nMinung thinlung neilo ralhrang pawl ih cangvaihnak hi leitlun in thei hram seh” a ti. Ralhrang in tursia an phulhnak hmun cu Matupi ihsin peng 40 hlatnak, Matupi-Paletwa lamzin par ih um Kantaung le Maung Sein khua kiangkap ah a si.\nKaren Mipi Kilhimtu A Thi, A Nupi Naupai Lai Le A Fate 3 A Thihsan


Harhdamnak Archives - Page 2 of 7 - Chinland Today Media\nBanhla Ih T’hat Nak\nMai Vaube Par Mi hrekkhat in a t’hatnak thei lem lo in kan ei ih a hrek in thei cingin kan ei. Nan, ziangtluk ih t’ha timi cu kan thei lo tla si men thei. A hnuailam ah kan zoh pei uh ; 1/ Thisen Kai a Malter Banhla ei nak hin kan thisen a kai dingmi kha kai lo […]\nby Mai Daidim ·\tOctober 12, 2015 ·\nKum 5 Sungih Dengue Nat Tuar Tam Hminsin New Delhi In Tuah; Mi 7 Thi Zo\nDengue tlangrai natin India khawpi New Delhi a tlak ciamco ih kum 5 sungih mi na luarbik hminsin a tuah. Acozah sizungah mina tuamhlawm cawklo in an um ih, ihkhun tiang hlawmawk tul khawp din hmun an thleng. New Delhi ah tuini tiang Dengue tlangrai hri kai zotu mi 1,872 an um zo tiah, hardamnak lam pawl cun an sim. […]\nby CT ·\tSeptember 16, 2015 ·\nChinland Today Team A Veihnihnak Chinram Bawmnak Fang Dip 100 Le Thildang Pawl Pe Ding\nTilian le leimin ruang ih harsa tuar pawl bawmnak pe dingin Chinland Today Team cu Laitlang lamah a veihnihnak hrang a feh sal ding. Tuitum ih a fehnak ahcun Yangon Sibawi groups pawl le mi dangdang pawl ih bawmnak pek mi pawl peknak a nei ding. Tu hi a țum hnihnak ih a pek ding mi pawl cu, Yangon sibawi […]\nby CT ·\tSeptember 7, 2015 ·\nLakhruak Tilian Ruangih Harsa Khaw Hnih (2) Chinland Today Team In Tuamhlawm Cih\nLakhruak tilian ruangih harsa tuar tu Tonzang peng ih Tikhing le Hakhalay pawl bawm dingin Chinland Today Team cun thurelnak a nei cihih a hmaisabiknak hrang MM Kyat 150000 man eiin lam le data collection, mipi himdan te ih an um theinak ding hrang hmun le hma sial bawm dingin a rel cat ih tuam hlawm dingin an pok suak […]\nby CT ·\tAugust 28, 2015 ·\nKalay Valley Chin Chiristian Relief Commiittee (KVCCRC) hnen ihsi tuini tiang sumpai lut mi pawl cu a tanglam vekin a si. Hi report ih KVCCR sumkil CJ Hrang Hmung ih ngan mi (Brief report – Aug. 3 to 21, 2015) timi sungta Tatble thawn tuah cih mi a si. Tui ni tiang ih sumpai an ngah zo mi cu MM Kyat 44,119,487 […]\nby CT ·\tAugust 24, 2015 ·\nChin Relief Committee Falam Sumpai Ngah Zo Mi\nFalam khua ih din mi Chin Relief Committee Falam pawl cun August 1, 2015 tiang ih an sum pai ngah mi tarlang nak an nei. Ramsung, ramleng ih thawhtu a zaten MM Kyat 23,393,501 a si. Table hi CRCF pawlih suahmi ta ringih laksawng mi a si. CHIN RELIEF COMMITTEE FALAM [SUMPAI PETU HMIN LIST] ( 1 August – 07 […]\nby CT ·\tAugust 23, 2015 ·\nNunau Hrangih Hiarhalnak Si US In Pom Fel Ta\nUS ram ih sivai le rawl pawl zohfeltu, US Food and Drug Administration (FDA) pawl cun nunau pawl hrangih an tuah mi, nunau hiarhalnak si “Femal Viagra” cu a pom fel ta. Sprout Pharmaceutical pawl ih tuah mi hi si hi nunau hrangah mipa thawn pawlawkcaknak an neih lohli theinak dingah lole an hiarhalnak ticak bawmtu ding hrang ih tuah […]\nby CT ·\tAugust 19, 2015 ·\nKum 18 Nute HIV Nat Hrik Ihsin Khamawsuak Thei\nKum 18 mi French nute cun a natnak HIV hrang kum 12 si ei nawn lo ih a um hnu ah, a natnak a khamaw suak thei ta riai. Leilung tlun nauhak lakih HIV nat kum reipi nei hnu ih khamaw suak thei hmai sabik a si. Hi nute hi 1996 ah a suak ih, a suah thlak vete ihsin a […]\nby CT ·\tJuly 21, 2015 ·\nNunau Naupai Theinak Sii Thar Suak\nTuithla cem lam ihsin thok in US ram ah nunau nau an pai theinak ding hrangih si an tuah mi cu zuar thok a si ding. Asinan hi sii ziangtluk in hmuar a nei ding tihi theih a silo ih sibawi hrekkhat cun mipi hman dingah an duhpi lemlo. PregPrep tiih hmin an pek mi, naupai theinak sii hi sii […]\nby CT ·\tJune 24, 2015 ·\nMERS Natnak Ruangah Mi 19 Thi Zo; South Korea An Vaivuan\nTui zing ah South Korea thuneitu lam ihsin MERS natnak ruangah mi pathum an thih bet thu an than ih, hi nat tuar ruang ih mithi hi 19 an kim thlang. South Korea mipi pawl thlaphang le vaivuan in an um. Middle East Respiratory Syndrome (MERS) natnak kaingahtu tiih an theih fel mi, mi pa li an hmuh sal thu […]\nby CT ·\tJune 16, 2015 ·


NLD In 'D Wave'' Ca(Sa Sawng) Pho Suak - Chinland Today Media\nNLD In ‘D Wave” Ca(Sa Sawng) Pho Suak\nJanuary 17, 2012 10:55 am·0 comments\nVOA, Irrawaddy | January 17\nKawlram ih oppositon party ropi bik NLD party cun ‘Democratic Wave’ timi ca(Sa Sawng) cu January 16, tlawngkaini khatni ah mipi siar theih in an pholang a si.\nNLD cun an ca phosuahnak san cu NLD in mipi hrangah ziang a tuah tile NLD ih thuken le suangbawl awk daan pawl kim can zet in mipi in an theihtheinak ding a si thu editor Mon Ywa Aung Shin in a rel. “ D Wave cu zarhkhat ah veihnih suah a si ding ih mipi hip thei ding in Journal vek ih suah a si hrih ding.” tiah\nMon Ywa Aung Shin cun rel bet. HI ‘D Wave’ ca sungah cun Suu Kyi in Yangon, Kaw-Hmu Township ihsin lailak-hrilawknak ah tel a tum thu, ramthukhel ruangih thawngtla tam zet suah zalen an si thu, thawngtla pawl in Kawlram cozah an hmuh daan le article a phunphun a um ding a si. NLD Party chairperson, Awng San Suu Kyi cun, “ Hi ca kan suahmi in NLD party le Kawlram mipi cu a nelawk ter ding ih Kawlram cozah le NLD party khal rualremnak thawn an feh tlang vivo thei ka beisei.” tiah a rel.\nNLD ih suahmi ‘D Wave’ cu phek 24 a si ih a man ah 200ks a sinan mipi leiduh an tamtuk ruangah 400 ih zuartu khal an um thu theih a si. “ Ca dawr le thuthangca zuarnak hmunah khal zing khat te ah a cem thluh ih mipi in an duhtuk.” ti ah dawr neitu pakhat in a rel.\nNLD party cun lailak-hrilawknak a naih vivo ruangah a phunphun in cangvaihnak an nei tan rero zoih hmailam khal ah mipi in an party an ngainat thei vivo nak ding cu an ti vivo ding a si.\nNLD In An Party Aiawh In Lailak Hrilawknak Ih Teltu Ding Pawl Hmin Cazin Phosuak


chinbridge Institute – Page 2 – Center for Research and Social Studies\nHakha Khuapi Sunga University leh College te ah Pilna Sin Dan, Sanginn leh Vanzat Tuamtuam\nTha Cer Cin Pilna leh siamna tuamtuam a kisinna khatpeuh ah a kisampi ahi sanginn leh vanzat tuamtuam (infrastructure facilities) te pen University a khantoh nading leh a kicing pilna khat ngah nadingin thupi mahmah hi. Zogam ah aom University leh College sangte ahih leh akisam sanginn leh vanzat tuamtuam te bangzah ciang omta hiam? … Continue reading Hakha Khuapi Sunga University leh College te ah Pilna Sin Dan, Sanginn leh Vanzat Tuamtuam →\nTuition, Laksawngpeknak le Phunsang Fimthiamnak\nPosted on January 27, 2020 February 19, 2020 by chinbridge\nSalai Ngun San Aung Tuition timi tongfang cu Myanmar ram sungih fimzirnak tlawng pawl ih tlawngtum hnu a lenglam ih a hrantei’ zirnak kha simduhmi a si. Frontier Myanmar cun Tuition zirhnak hi Myanmar ramsung ahcun sumlut thazetmi hnatuan pakhat dinhmun in tuini tiang a um hrih thu a tarlang. Tuition zirhnak cu Myanmar ram … Continue reading Tuition, Laksawngpeknak le Phunsang Fimthiamnak →\nPhunsang Tlawng Fimthiamnak le Tlawngta pawl ih Zalenzet ih Hriltheinak\nCer Khengmual Tlawngta pawl fimthiamnak an zir tikah zalenzet ih maih duhmi an hriltheinak hi a thupizetmi a si. Myanmar ram ih Education System kan zoh tikah maihduhmi cathuhla pawl zalenzet ih hriltheihnak kan nei kan tinan a takram ahcun ticawklomi harsatnak, khamnak pawl a um ruangah maih duhmi, maih ruahsanmi vekin a ra canglomi … Continue reading Phunsang Tlawng Fimthiamnak le Tlawngta pawl ih Zalenzet ih Hriltheinak →\nHakha Phunsang Tlawng Pawl Inn-lo le Thilri Dinhmun\nTha Cer Cin Fimnak le thiamnak kan zir tikah a tulmi inn le lo, a bawmtu thil le ri pawl cu Phunsang tlawng a thanso theinak ding le a tlingtlakmi Fimnak pakhat ngah dingah a thupizet. Chinram ih um University/College pawl in a tulmi inn le lo, a bawmtu thil le ri ziangtluk an nei. … Continue reading Hakha Phunsang Tlawng Pawl Inn-lo le Thilri Dinhmun →\nCiinthlak Tlawng (Lungpi) ih Tlawngta pawl ih hmuhtonmi harsatnak le sawmngiarnak pawl\nMary Kipmen Hih hliakhlainak cun Chinram Falam khua ih a ummi Ciinthlak Tlawng (Lungpi) ih a kaimi tlawngta pawl ih hmuhtonmi harsatnak, buaibainak le sawmngiarnak pawl zoihnit dingah tumtahnak a nei. Hliakhlainak hrangah a zatsiar (qualitative approach) hman a si ih Saya/ma pawl tel in mipum (20) hnen ah tonsuhnak, phone in suhhlamnak pawl neihmi … Continue reading Ciinthlak Tlawng (Lungpi) ih Tlawngta pawl ih hmuhtonmi harsatnak le sawmngiarnak pawl →\nChinram Phunsang Fimthiamnak Zalennak\nZa Peng Lian Fimthiamnak Zalennak Fimthiamnak zalennak kan timi cu Phunsang tlawng pakhatkhat sungih a ummi Cazirhtu pawl, hlaikhlainak a tuahtu pawl le phunsang fimnak a zir rerotu tlawngta pawl hrang ih lo thiehlo ih a tulmi zalennak a si. Cuhleiah Fimthiamnak Zalennak timi cu Saya le Sayama pawl, hliakhlaitu pawl le tlawngta pawl ih … Continue reading Chinram Phunsang Fimthiamnak Zalennak →\nHakha University, College Penja Lam hawi Kjeaung yhm, Vawnsaichie\nTha Cer Cin Kjeaungcha amtiu khala y, teaung ai ngai nai kjeaung yhm hawi kasabawm vawnsai napie naichie ly university harie lo pa ai naira hawi kjeaungtabie chie ai tau penja kahawi pei thai ai naira lawn ai nai kavui alylen nai ne. Chin prie theung y awm nai university hawi college chie ly kjeaung … Continue reading Hakha University, College Penja Lam hawi Kjeaung yhm, Vawnsaichie →\nUniversity Penja hawi Amy ih Paleung ka-pei hawi vawi patyp nga nai\nCer Khengmual Kjeaungtabiechie ly penja amtiu nai khala y, ami paleung apei nai University y lyhn ai nga thai nail y alylen nai ne. Bama Prie ih Penja Lam Leaungsai (Education System) ai khen ai nabaly, amy ngai nai subject chie ai amy ih paleung apei nai hawi my la ai nga nanai thui ai … Continue reading University Penja hawi Amy ih Paleung ka-pei hawi vawi patyp nga nai →\nTuition patiu nai, Langseaung pei nai hawi Ka-sang Penja Lam\nSalai Ngun San Aung Bama prie y ly tuition napie nai ly kjeaung angam mang y patiu pie nai leaungsai ne. Frontier Myanmar Journal theung y ly tuition patiu nai ly pasa khri khri kun nai kalop harie ne nanai tajyh nai tla. Tuition pheaung nai ly upadie hawi amlau y nai kalop harie ne … Continue reading Tuition patiu nai, Langseaung pei nai hawi Ka-sang Penja Lam →\nUi-nai penja kjeaung (Lungpi) ih kjeaungtabiechie avum nai rai naira hawi kamtangchie\nMary Kipmen Hini research ra y Chin prie, Falam ka-peang theung y awm nai Ui-nai penja kjeaung (Lungpi) y lyhn nai kjeaungtabiechie avum nai rai nairachie hawi kamtangchie ai pany ai nai kavui sa nai ne. Hini research ail y qualitative approach leaungsai hawi sa nai ne ih, sara/saranuchie py abawi nai khumi leaung 20 … Continue reading Ui-nai penja kjeaung (Lungpi) ih kjeaungtabiechie avum nai rai naira hawi kamtangchie →\n4,053 time visited


Australia Chin Mi Pawl In Suu Kyi Tong Ve Ding - Chinland Today Media\nNovember 24, 2013 10:40 am·0 comments\nMelbourne: Aung San Suu Kyi cun a veikhatnak hrang Australia ram a tlawng ding ih Melbourne ih um Myanmar mi pawl a tonnak ah Chin mi pawl khal a tong ve ding.\nNovember 26 ah kan ram a suahsan dingih 27 ni ah Sydney Opera House ah thurelnak le cawimawinak a ngah mi laknak a nei ding. Hi cawimawinak hi University of Sydney le UTS phunsang tlawng pawl ih an pek mi sunlawihnak a si. ‘Mi 15000 lenglo in hi a thusim mi le cawimawinak an peknak ih tel dingin hmin an pe zo’ tiin Thomas Soe, Aung San Suu Kyi Australia ih a raknak ding thu ih thupuangtu cun Chinland Today palai hnenah a sim.\n‘Australia ih an khawpi Canberra ah a feh ding ih Myanmar mi pawl zing lam ah tonnak a nei dingih cu mi hnu ah Australia rorel inn pi ah feh in Tony Abbott ih kaih hruai mi rampi roreltu pawl thawn thu relnak an nei ding’ ti khal in Thomas Soe cun a sim.\nMelbourne khawpi cu Nov 30, 2013 ah a thleng dingih a thaisun Dec 1, 2013 ah Myanmar mi pawl tonnak a nei ding. ‘Zing sml 9:30 – 10:30 karlak ah Melbourne ih nisuahnak lam ah Myanmar mi pawl tonnak a nei ding. Mi 3000 hrangah hi tonawknak hi rua hman a siih Burma miphun pawl hrang tonak hmun 1000, tlangpar miphun pawl hrang tonak hmun 2000 tiin ruahmannak kan nei. Tui nitiang ahcun tlangpar mi 1500 lenglo tluk in hmin an pe fel zo’ tiin Suu Kyi ratnak ding hrangih tawlreltu Kyi Lwin cun Chinland Today hnen ah a sim.\nNisuahnak lam ih um Chin mi 200 lenglo khal in hi hmun ih tel dingin hmin an pe zo tiah theih a si. Arakan, Karen, Kayin pawl khal an tel ding tiin Kyi Lwin cun a sim. Zinglam ih Myanmar mi pawl thawn biaktonawknak a neih hnu ah Monarch University ah cawimawinak la in thusimnak a nei sal ding.\nHi tiih Australia a tlawnnak san bik cu World AIDS Day hmannak ding hrang ih thurelkhawmnak ih thusim tu ding ih sawm a sinak ihsi ra mi a si. A vei 20 nak International AIDS Conference hi July 2014 ah Australia, Melbourne khawpi ah hman ding mi a si.\nChin Mi 400 Lenglo In Suu Kyi Tawng Dingin Ralring\nSuu Kyi In Australia Ah Ziang A Tuah?\nSuu Kyi In Zomi National Congress Party Pawl A Lawm\nAung San Suu Kyi Australia A Thleng Zo


Myanmar Ram Eithupnak Dinhmun Malte Tthatlam Pan - Chinland Today Media\nMyanmar Ram Eithupnak Dinhmun Malte Tthatlam Pan\nDecember 3, 2013 2:19 pm·0 comments\nTransparency International in leitlun ram 177 ih 2013 kum eithupnak um mi dinhmun phuansuahnak a nei ih, cumi ah Myanmar cu hmat 21 hmu in 157-nak ah a din thu theih a si. 2012 kum ahkhan hmat 15 lawng a hmuh ruangah hmat 6 a kaiso.\nTransparency International hin hmat hi eithupnak luartuk kha lolak (0) pe in, thianghlim zet kha hmat za (100) pe ding ih a ruahman mi a si. Hmat 100 a kim ih hmutu ram cu an um lo. Khatlam ah tthen thum ih tthen hnih cun hmat 50 hnakih niam an hmu.\nHmat hmu sangbik cu Denmark (91) le New Zealand (91) an si ih, cumi hnuai ah Finland (89), Sweden (89), Norway (86), Singapore (86), Switzerland (85), Netherlands (83), Australia (81), Canada (81) tivek in an thlun. United Kingdom cun hmat (76) hmu in 14-nak ah a ding ih, USA cu hmat (73) hmu in 19-nak ah a ding ve.\nEithupnak luarbik cu Somalia le Sakta Korea, Afghanistan ram an si ih, hmat (8) lawng an hmu hai.\nRef: Transparency International: Corruption Perceptions Index 2013\nMyanmar Ram Eithupnak Dinhmun Malte Ṭhatlam Pan\nMyanmar Ah Bank Pakua (9) Pawl Siannak Pe\nKawlram Nawhthuh Dinhmun Tum!\nWorld Cup Ih Va Zuamtu Ding Myanmar U-20 Football Team\nLeiltun Eirubik Le Eiruk Mal 10 Pawl; Myanmar 147 Nak Ah Um\nAuthor: Siang Lian Uk Kianghrol


Caan Tawite Hnatuan - Chinland Today Media\nCaan Tawite Hnatuan\nFebruary 22, 2010 1:09 am·0 comments\nCule hih ruahsannak in kan beidong loin in tuah, ziangahtile Thlarau Thianghlim sung ihsin Pathian in a duhdawtnak cu kan thinlung sungah a burh zo. Cuih Thlarau Thianghlim cu Pathian ih in pekmi laksawng a si. -Rom 5:5\n– Mipumsiarnak 4-6\n– Marka 4:1-20\nKan dung kum reipilai ah lei raalkap ka rak ttuan dah ih ka ttuan sung ram hrangah ka tikcu caan ka pek thei ruangah ka lung a awi. Ka ttuan sungih ka hngilh thei lomi caan cu short timer timi hnattuan ka suah hlan caan tawite ka neih sung khi a si.\nShort timers’ timi cu raalkap pawl hnattuan an suah zik caan tawite sung a si. Cuih caan tawite cu mi tonnak, thuneitu raalbawi tonnak, thilri kaitu raalbawi hnenih cazin zoh le thilri pek saalnak tivek in caan an hmang ttheu. Ka hngilh thei lomi cuih caan ah lungkim le lungawi aipuangzet in ka feh ih ka ttuanvo ka tuah suakmi a si. Ttuanvo cu a um ko nain thinphannak zianghman um lo te’n ka ttuan, ziangahtile inn ka tlung thlang ding ti ka thei.\nPatar ka si thlang ih caan tawite lawng a neimi short timer ka si lala. Hitawk ih ka hnattuannak ihsin ka suah ding caan a rei nawn lo ding. Lungkimzet in ka ke ka kar ih ka thinlung cu a zaangkhai. Ziangahtile a rei hlanah inn ka tlung thlang ding, ti ka thei. Jesuh le a dungthluntu pawl in ruahsannak an timi cu cuvek khi a si (Tirh. 24:15; Rm. 5:2,5).\nBaibal in ruahsannak a timi cu: kan hmu tengteng ding ti le a um rori a si ti zum a si. Thihnak ihsin kan tho saal dingih kumkhua nunnak inn ah kan um ding ti fekzet ih kan zummi in tuih sun ah kan thinlung a nuamter ih lungawi aipuang tein kan ke in karter.\nPathian in tlamtling nunnak in pek,\nLeitlun ah Amah rian dingah;\nLeitlun kan nunnak liam zamrang hmanseh,\nVan ruahsannak in ka ziin a tleuter.\nVancung in a tho saalmi Khrih a ra ding,\nAmai’ minung pawl hruai dingah.\nCumi Hnu In\nA Zate'n Sim Aw\nKhui Hmunram Ah Na Um?


Brazeil ram ah:Vawlei cung rul ngan cem mi’an hmuh tih a nung taktak hmanthlak. – Onlinenungak\nBrazeil ram ah:Vawlei cung rul ngan cem mi’an hmuh tih a nung taktak hmanthlak.\nBrazil ram, Sao Pao Laulo peng, Faculty University kiangih lamzin pi cu Anaconda rulpi tum maksak in a fehkan. Hi tiih lamzin a tan laifang hi Dr. Francisco Maeda in Oct. 31 ahkhan a rak zuk ngah mi a si.\nA mak danglam zet nak cu Anacoda rulpi amah lawng siloin rul phundang 5 thawn ngerhaw phahphah le daiaw in an fehkhawm ti a si.


Thang Tin Lian Memorial Hall Sak Ding Thu le Lailun ah Chin National Museum Sak Ding Thu - The Chin Times\nThang Tin Lian Memorial Hall Sak Ding Thu le Lailun ah Chin National Museum Sak Ding Thu\nLairawn Tahan ah Chin Pawlpi pawlih hona le tawlrelnak in Thang Tin Lian Memorial Hall (Indoor Stadium) sak a si ding thu theih a si. Hi Stadium saknak ding ah hin budget estimate ting 5,000 hrawng a cem ding tiah thuthang kan thei. Stadium hi duhthusam takih kau zetin sak dingih beisei a si vekin a hmunram khal ekah 2 lai ih kau hmunram a la ding tiah theih a si.\nHi Stadium saknak dingih huaihawt ih tawlreltu hi Chin Pawlpi an si ih 2022 hlan ih ṭhehsuak thei ding khalin an tum thu theih a si. Chin miphun mipum tambiknak Tahan ah atu vekin Indoor Stadium duhthusam zet a um thei ding cu lungawiza ngaingai a si.\nHimi Stadium sak dingin Chin Pawlpi in an tumtah bikmi cu; Puai nikhua, Concert, Chin National Day tivek le Khawmpi tipawl ah Tahan sehvel ah hin duhthusam zetin Hall hman ding a um lo ruangah kan milesa in duhtawkih kan hman thei dingmi duhthusam Hall a si dingin,\nHivek puai nikhua, pumkhawmawk can kan neih tikah hmun khatih pumkhawmawknak hall pi kan neih lo tikah kan milesa in harsatnak kan neih ṭheu ruangah kan harsatnak sukiang dingin. Cun, Central Chin Pawlpi in fund a nei theinak ding hrang ruahsannak thawn, tipawl an si.\nHi Thang Tin Lian Memorial Hall cu hmunram ekah hnih hrawngih kau a si dingih innpi hin ekah khat hrawng a luah dingih ekah khat cu Mawtaw le motorbike pawl parking nak hrangih ruahhman a si. Innpi ih sir veve ah office khal a um cih dingih meeting nak pindan khal umcih ding a si.\nStadium Hall pi sungah hin minung 2,500 ihsin 3,500 karlak tlem dingih kaupi ih sak tum a si. Cun Stadium sungah lehnak a phunphun pawl khal a um cih dingih, Volleyball, pinpong, arhmul thawinak, chinlung leknak tipawl a umcih thluh ding a si.\nCulawng siloin Hall pi sungah hin zun in le thiar awknak khal a um cih ding. Himi Thang Tin Lian Memorial Hall pi Lairawn Tahan ih a um ding cu duhthusam zet a si. Chin National Day, Khawmpi tivek le Ni sunglawi minung tampi tawnkhawm ṭul can ah ṭulbikmi a si.\nChin Pawlpi in himi Stadium saknak ding hrangah Committee an dinih cui Committee cun “Thang Tin Lian Hall” tiih hmin nei dingin an rel. Cutiih Pu Thang Tin Lian hmin hril a si nak cu Kawl le Mirang pawlin uktum ih kan Chinram an rak laktum khalah mahte ukawknak rak duh ih ralṭha zetih rak dodal ngamtu umsun, a uknak ram ah mi-uk dan thiam, ralṭha le mifim, uknak ram kaubik, tuu le fa zohṭhimtlak tampi sersuaktu a si ruangah a si, tiah Chin Pawlpi cun an sim.\nThang Tin Lian Memorial Hall Sak Ding Thu le Lailun ih Chin National Museum Sak Ding Thu Video ih Zoh duh hrang;\nPu Thang Tin Lian cu Falam peng Zahau ram le Hualngo ram rak uktu chief a si ih, khaw 92 rak uktu a si. Anih hi Kawl duhlo ih rak do zettu a si ih, 1947 ih Pinglong sa-chuk khal rak duhlo zettu a si. A Fapa Pu Zahre Lian khal Chin vuanzi tiang a rak ṭuantu a si ih kan Chinmi lakah Myanmar rampi aiawh ih UNO meeting rak kai hmaisabiktu khal a si. Hi Stadium saknak ding hrangah Australia Chin Community khalin nasa takin ṭan an tum thu khal theih a si.\nChinram Lailun Falam ah Chin National Museum sak thok zo thu,\nGlobal Chin Organization (GCO) ih tawlrelnak in Laimipawl kan hminsin awknak bik a simi Lailun ah Chin National Museum cu sak dingin tawlrel a si ih atu ahcun an sak thok rero zo thu theih a si.\nHi Chin National Museum cu ara lai dingmi kum 2020 ih tuah dingmi Run Inn Tlun Kum ah onnak nei thei dingin timtuah reromi a si. Museum saknak dingih budget estimate cu Ting 5,000 a si ih, Innpi hi dot 3 ih sak ding a si. Asinan tuhrih ahcun Dot 1 tiang lawng sak hrih a si dingih cumi Dot 1 saknak le a sung thilripawl leinak hrangah Ting 1000 hrawng cu a cem ding tiih ruah a si.\nGlobal Chin Organization (GCO) cu 2017 Run Inn Tlun Kum ih dinmi a si ih kum nauhakte si hman sehla leitlun kilkip ihsin lungrual zetih umtlangnak pawlkawm a si vekin hna tampi an ṭuan zo ih Falam No. 1 Hight School khal Rangva sii thar an thuh, General Hospital khal zun inn le lihawng pawl le a siatmi pawl remnak ah nasa takih ṭanla tu bik an si.\nHi Chin National Museum cu April 24, 2019 sunah thlacam ih nemhnget a si zo. Museum sungah hin Lai thuam, Lai thilri a phunphun a kimcang theibik dingin ret thluh a si ding tiah theih a si.\nPrevious articleEaster Sunday timi hi ziangtinak si? Zumtu in kan hman ding a si maw?\nNext articleChin Standard Bible Lehdan Thuhla Tawi


Calai Lam - Salai Sen Ro Sang - Chinland Today Media\nCalai Lam – Salai Sen Ro Sang\nHmin ngai : Salai Sen Ro Sang\nCafung hmin : S.Laisak,Tilum\nSuah ni : 1973 kum Vansar thla ni 15\nSuahnak khua : Tilum, Falam peng\nNu le pa : Thuam Nei Kim & Bil Luai Thang\nU le nau : Suahpi mipa(2) le minu (3) ka nei.Ka nau pa\nSalai Van Nei Lian hi ca ngan\na paih zet ih cafung hmin Salai Mupi\nhmangin ca a ngan ve theu.\nInnsungsang : Ka nupi hmin cu Zing Sui a si ih, fate (2) kan nei.\nQualification : B.Th.,M.A(History)\nHnatuan : I.P.C.M Kawhhran ah Pastor ka tuan.\nUmnak khua : Tahan-Kalaymyon ah ka um.\nCT: Kum ziat na si ihsin ca na rak siar thok? Ziang ca pawl na rak siar theu.\nSRS: Kum 15 ka si ihsin ca ka rak siar thok ih Lai tong ih suak Mekazin\npawl ka rak siar theu.\nCT: Ziang tik ihsin calai na rak buapi thok?\nSRS: 1995 kum ihsin calai ka rak buaipi thok.\nCT: Calai thawn pehparaw in cangvaihnak na rak beih zo mi pawl in ruah aw.\nSRS: 1995-96,1996-97 ah Falam Zirsang Mino Pawlkom, Kalay ih suah mi\nLAILUN Mekazin ah Editor ka rak tuan. Seminar paper in nganter ih “Laimi le\nLungrualnak” ti mi ka rak ngan. Cun Writers’ Workshop ah “Article Ngan Dan” ti mi in nganter ih zirhtu ah ka rak tang ve.\nCT: Cabu paziat na rak suah zo? Bikom(Article) teh ziangziat na rak\nngan zo? Ziangvek thu na ngan tam bik?\nSRS: Cabu bu (3) ka ngan zo. 1. Hliakhlai Ve Lang Kan Calai (Lai Ca X-ray) 2000, 2. Chin Tong Ngan Dan (Chin Grammar & Composition) 2004 3. Senpi Lairel Dan (Parliamentary Procedure) Feb. 2004 ah vei 1, Aug. 2004 ah vei 1, Mar. 2007 ah vei 1 vei thum sut a si. Cahram hi ka kum hnakih tam ka ngan zo. Chin thawi laicin pehtlaihawknak nei thu ka ngan tam bik.\nCT: Falam tong ih cabu suak hi paziat hrawng a um zo?\nSRS: Falam tong ih cabu suak hi bu 1000 cu a luan zo men thei.\nCT: Chin lakah Falam calai hi a niam maw a sang deuh tin na hmu?\nSRS: Chin lakah Falam calai hi a niam ce lo. Lusei an sang bik ih cu mi\ntheh ahcun kan tlukaw vualvo in ka thei.\nCT: Calai Seminar ih umiza in simfiang aw?\nSRS: Calai thuhla relkhawmnak tinak a si ih, Calai Seminar kan tuah theu mi hi thu le hla thansonak le kan tong hman dan dik zirhawknakah kan\nCT: Laimi ah cangan thiam na ti mi pawl zo an si pei?\nSRS: Lai tong ih canangtu ah (Chin zate huap si loin) ca ngan thiam ka ti\nmi (7) in rel sehla.\n1. No Than Kap\n2. Salai Ram Ling Hmung\n3. E.Kyon Bill,\n4. S.Hrang Kap Hnin\n5. Mai Sokhlei Par\n6. Timothy Sui Lian mang\n7. Don Hre Dun\nCT: Ziangtin cangantu tam sin an hung suak thei ding?\nSRS: Cangan theitu poh in maih vei zawng ngan cio in, an ngan mi lei le siar lamah tanla cio sehla cangantu an hung suak tam mai ding.\nCT: Ca ngan thiam pakhat si dingin ziang a tul?\nSRS: Ngan ding dik tak theih, senpi ih thathnempi ding le tangkaipi ding thu ngan, thil vei kan neih mi calai ih canter thiam, thil ngaihtuah mi le suangtuah mi thu le hla ih phorhsuah thiam, thu picang le thu laimi laksuah thiam.\nCT: Editor pakhat si dingin ziangvek quality neih a tul?\nSRS: Ca ngan mi siar tlak ih tuah phuisui(enrich) le tuah that hi\neditor hna a si.\nCT: Mekazin pakhat tuahsuak a si theinak dingih harsatnak pawl?\nSRS: Sumpai tlaksam le cahram ngah that lo hi a si bikin ka thei.\nCT: Falam calai dinhmun a danglam/herawk vivo dan (a thuanthu umdan) in sim aw.\nSRS: Falam calai dinhmun hi nuam teten thanso le pitlin lam a pan vivo. A hmaisa ah tongfang kom ding le kom lo ding, cuih sin nunphung thu, cu hnuah simthannak (information) lamah tiin a heraw vivo. Hmai lamah kiangkap kilkhawi(Ecology) lam kan tul vivo lai ding.\nCT: Falam tong ih ngan mi tam sin a suah theinak ding ah ziangtin a\ncang thei ding?\nSRS: Falam tong ih ngan mi cabu tam sin a suah theinak dingah senpi\nih tul mi le siar duh mi thu tampi ih ngan ding.\nCT: ’O’ le ‘AW’ buainak in a suahpi mi rah hi a tha maw a sia? a\nsiatnak le a thatnak?\nSRS: ‘O’ le ‘AW’ buainak in rah tha a suahpi lo. 2000 kum ih calai\npawlkom pakhat C.L.F a din mi hin calai thangphawknak a thlen ih calai thansonak lamzin ah hmai lam kan pan phah in ka thei.\nCT: ‘O’ ihsin ‘AW’ ah, suisin ‘O+AW’ ih na thanawk vivo dan tla theih kan duh.\nSRS: Kan Lai ca ah O le Aw hmann rawi theinak tongfang ah awtawi ah O kan hmang ih awsau ah AW kan hmang. Hi mi ah awsang le awniam thaw cun a seng lo. Aw a san khal len a niam khal len O le AW hman rawi theinak ah aw a sau phot cun AW hman a si ih, aw a tawi phot cun O hman a si. Asinan Lusei Baibal le Hla bu hmangtu ka si ruangah O le Aw ngan dan ah ka hmuh ngun mi Mizoram lehkha ziak dan ka rak cawng. Tu ahcun Lusei Baibal le Hla bu hmang nawn loin Lai Baibal le Hla bu ka hman thlang ruangah Lai tong cu Lusei ca ih ngan hnakin Lai ca ih ngan mai hi thil tha a si tiin ka ruat ih O le Aw ngan dan ah Mizoram ca ngan dan ka cawng duh nawn loih Chin State ca ngan dan ka hmang thlang mawle.\nCT: Literary Criticism hi a tulntin na ruat maw? Ziangruangah?\nSRS: Literary Criticism hi calai muril a si ruangah a tul tiin ka ruat.\nCT: Calai(Literature) na simfiang dan?\nSRS: Calai cu milai thinlung le khawruahnak, duhzawng le huat zawng, lunglennak le umharnak, aipuannak le nomnak, duhthusam le suangtuahnak kan neih mi thunlem hla pawl cu tong suak, sak suak men lawngah cemter loin, lehhnunih siar le sak suahsal theih dingin hloral lo dingih ca rori ih ngankhum mi hi a si.\nCT: Calai hi milai hrangah ziangtlukin a thupi?\nSRS: Milai nun ti thangsotu le cawikangtu cu calai hi a si.\nCT: Calai lamzin na rak zawh nak parah na hmuhton mi harsatnak pawl\ntla in hlawm aw.\nSRS: Cabu suak mi lei le sir lamah kan daithlang tuk deuh in ka thei ih hihi kan harstnak bik a si.\nCT: Chin History nasa zetih rak zingzoitu pakhat na si vekin, Lairam\nin Free land a sinak a rak hlohnak san bik hi ziang a si tin na hmu? A\nmawhphurtu teh zo pawl an si thei?\nSRS: Chinram in Free Land a sinak a rak hlohnak san hi Mirang pawl kha cu tingaihnak um loin hriamhrei le thiamnak ah in hlaih tuk .Cuih hnu Kawl ram independent a laknak ding ih Pinlong Agreement ih kan hotu hmin an khen (sign) ve kha mawhphurtu an si thei ding. Hmin rak khen ve lo hai sehla Mirang in in uk hrih dingih independent in peksal thotho ding ruangah Chinland cu Free Land ah a cangsal ding nan.\nCT: Kiangkap khua(Hakha, Tedim, adt=adangtla=etc)pawl; an thangso rero\nlaiah Falam khawpi a rop vivonak san hi ziangruangah a si tin na ruat?\nSRS: Falam khawpi a rop vivonak san hi Falam le Rih zin mawtaw a feh nawn lo ihsin a thokin ka thei.\nCT: Falam khua a thanso vivo theinak dingah teh ziang pawl a tul. Ziangtin tuahtheih a si tin na zum?\nSRS: Falam le Rih zin hi 2003 Thangtsin Mekazin kawm ih tarlang mi New Planning Road vekin lilawn don tul lonak zin thar in cek sehla. Cuih hleiah Falam-Lungrang-Muleng-Angteng-Gangaw lamzin cek suak thei sehla cu Falam khua cu a thangso tengteng ding. Hi mi thu hi Pu Van Kulh in Lairam ah Ka Tlung(2007 April 11-24) ti mi\ncabu a ngan mi cahmai 27 nak ah hitin a ngan. “Falam khuapi a thancho nak ding le nun a nuamh deuh nakhnga, Falam-Lungrang-Muleeng-Angteng khua ah tleng put in mawtaw lam chunh ding hi a herh tuk. Lairam Chinland cozah nih fakpi in ruah a hau lai”tiin.\nCT: Tahan ah Lusei pawl hnakin Falam mi pawl an thanso vivonak san ziangruangah a si tin na hmu?\nSRS: Hih thu cu rel ding ka thei lo.\nCT: Mai tong hmang duh lo Laimi pawl thu ah ziang na rel duh?\nSRS: Mai tong hmang duh lo Laimi pawl cu, “Mi hmui ka hmui ti, mi thla\nka thla ti ‘pinu’ vek kan si.\nCT: Laimi hrekkhat in ‘Laimi ka si’ tiah ziangruangah an tiaw duh lo tin na ruat?\nSRS: Laimi hrekkhat in ‘Laimi ka si’ ti awlotu an um a si ahcun mipa si cing ih ‘minu’ si duh sawn, mi bang ngaingai lo deuh an si ding.\nCT: Miphun duhdawt ti mi hi ziangvek a si? Ziangvek in miphun kan duhdawtnak kan langter ding?\nSRS: Miphun dinghngettertu cu cuih miphun ih, tong le pnunphung dan hi a si ruangah kan tong le kan nunphung dan kan humual hi miphun duhdawtnak langter thei dan umsun pakhat cu a si.\nCT: Tahan ih Falam le Lusei thubuai kha ziangtin, ziangruangah a rak thok?\nSRS: Pa Lal Tai nupi Nu Za Thang Mawi ih thih (4.8.2004) ruang men hlanah Lusei hla hmang loin Lai hla hman a si ruangah Lusei Thalai pawlin mithi inn thleng zo bung le bel le thilri an lak thluhsal ruangah thubuai a suak.\nCT: Thlanmual thubuai teh kha ziangruangah a rak um? Khai thubuai kha ziangvekih cinfel a rak si?\nSRS: Hih thu ah rel ding ka nei lo.\nCT: Cu mi thubuain parah cozah in ziangvekin thuthennak a rak tuah?\nSRS:Hih thu cu rel ding ka thei lo.\nCT: Hlonhloh na duh mi Chin concepts lakih panga in sim aw.\n1. Miphun pi lungput nei loih hrinhnam lungput kan neih mi\n2. Pathian thu hnak in leitlun thuhla kan buaipi tuk mi\n3. Maih Chinmi hnakih miphun dang upat sawnnak lungput\n4.Ram le miphun hrangah raltha dingih zirhaw cing hmanih kan ralthat lo laiah thlaphang le ralhrut ding zawngih sim le zirhawk kan hman mi\n5. Vanram ngaihtuah in kan buai tuk ih vanram kai hlanih kan um\ndan ding zirhawk kan ngaihthah pang mi\nCT: Ram /miphun pakhat a thangso maw thangso lo ti theihtheinak\ntahfung hi ziang a si pei?\nSRS: Pursumleilawnnak, zirthiamnak le harhdamnak pawl hi a si ko lo maw? ka ti.\nCT: Ram/, miphun a thanso theinak dingah ziangtin tanlak a theih ding?\nSRS: Uktu le hotu pawlih lungrual teih thansonak dingih mipi in\nfokkhawmnak in tanlak a theih bik ding.\nCT: Upat tlak na ti mi minung hi zovek an si?\nSRS: Upat tlak ka ti mi cu:-\n1. Thuphan per dah lotu\n2. Diknak ngaina ih mi senpi thatnak ruattu\n3. Remnak le daihnak hrangih a nun le a sumsaw hmangtu\n4. Khaikhawm in ka rel le true, fair, justice in senpi thatnak ding hrang hna a taunt hi upat tlak ka ti mi a si.\nCT: Falam ih identity na simfiang dan?\nSRS: Rel dan ding ka thiam lo.\nCT: Miphun dang hnakin Falam mi an hleicetnak le cuanghmuarnak?\nSRS: Rel ding ka thei tuk lo.\nCT: Falam mi in mi kan banglonak na ti mi pawl teh?\nSRS: Rel ding ka thei lo.\nCT: Miphun hrangah na saduhthah le na sunmang pawl?\n1. Khrih zarah ziangkim ka ti thei ti lungput dik nei ih mah le mah rinsanawknak neih\n2. Khuitawk hmun le ram ih kan um khal asilen. Kan Lai nunphung,\nkan Lai ca, kan aw le an hloral lo dingih kilkhawi that.\n3. Miphun le ram hrangah mah le ti thei tawkih tuan cio ding.\nCT: Sim duh mi na neih lai le…\nSRS: Lairam ah mei nawh le mei ur hi kham thluh thei sehla. Mei nawh\nle mei ur hi kan kham thluh thei asile ram a ngaw in a hnawng ding. Nikhua a dik dingih ruahti a punghman ding. Cun ramsa humhual le tiva nga karhzai dingih tawlrel khal hi a tul tuk tiin ka ruat.\n40. Ziangtin kan lo pehtlai thei ding?\nsalaisen@gmail.com lolen s.laisaktilum@gmail.com in in pehtlai thei


Japan Ram Ih Naute Ttah Zuamawknak Puai - Chinland Today Media\nJapan Ram Ih Naute Ttah Zuamawknak Puai\nMay 7, 2015 8:46 am·0 comments\nJapan rammi pawl cun naute pawl an ttah asile harhdamnak hrangah a ttha tiah hlanlai ihsin zumnak an rak neihmi a si. Cuti a si ruangah Japan rammi Nu le Pa pawl cun an fate pawl kha Sumo wrestler pawl an cawiter ih ttah an zuamaw ter ti a si.\nKum (1) kim hrih lo mi naute suakpek pawl ih ttah zuamawknak puai cu temple dangdangih tuah a si. Naute ih Nu le Pa pawl khalin Sumo wrestler pawlin an fate ttap dingin an tuahthei ding ti zumnak an nei. Sumo wrestler pawlin naute pawl cu tlunvan ah thlir in an thing dingih an ttap ding. Cuih an ttah aw cu tlunlam ihsin pathian in a rak ngai/thei dingih naute pawl hnenah harhdamnak a pe ding ti ruahsannak thaw’i an tuahmi a si.\nCuih naute ttah zuamawknak puai cu khuahlan kum 400 hrawng ihsin an rak tuah ttheu mi a si. An tuah daan pawl cu khuakhat le khuakhat an bang aw lo. Khua hrekkhat ahcun Sumo wrestler pawlin naute pawl cu an mit le mit tongaw in an zoh ih zo ttap hmaisasa tiin an zuamter. Cumi puai ih a ttap hmaisatu cu puai a sung tiah an ti ih a ttap reibik pawl cu nehnak cotu tiah an ti. Naute ttahter man ah £70 an cem ti a si.\nHrm : Thithtoolwin\nPathian Biakinn ihsin Hindu Temple ah\nFate Mit Khorhtu Nu Le Sungkua; Kum 30 Ciar Thawngthlak Tong


Chinland Today Help Team Fehtlang Kalaymyo Sehvel Khaw 3 Ah Tikhur 5 Laisuak - Chinland Today Media\nChinland Today Help Team Fehtlang Kalaymyo Sehvel Khaw 3 Ah Tikhur 5 Laisuak\nMay 12, 2016 3:53 am·0 comments\nChinland Today Help Team paltlang in Kalaymyo sehvel ah in ding tidai a harsami khua thum ah cet tikhur panga an hlu tiah theih a si.\nCet tikhur an hlunak khua pawl cu Tedim peng Kim Lai khua, Zonuam Zang ah pi 16o lenglo ih thuk cet ih pammi tikhur pali le Kalaymyo Sai khua ah tikhur pakhat an lai rero lai tiah Jesse Kip Ling hnen in thuthang kan ngah.\n“December thla in tidai an harsa zo. An khua hnar ih tiva luang nawi emem cu in ding le hman ding ah an va khai ih cumi cu an hmang” tiah Kalaymyo ih Chinland Today Team palai Salai Jesse Kip Ling in a sim.\nTisun laih, ticawm tuah sak, cet bun pawl tel in a zate’n tisun pakhat ah ting 25 a cem ih cui’ khua pathum ah inn za nga lenglo an um.\n“Yangon ih sibawi pawl le Chinland Today Team ih mipi ih an rat hlutmi thawn kom in tisun kan laihmi a si. Tisun laitu pawl an man remcang thiam lo ih kan duh vek in in theh sak thei hlohhli lo. Tu khal ah Falam peng Cangai va ah tidai an harsa zet ti kan thei. Tisun pakhat tal va laih sak ding in tu hi hotu pawl thawn kan ron aw rero lai” tiah Salai Jesse Kip Ling in a sim bet.\n-Salai Lal Nun Uk


Covid-19 Damlo Cu A Room Sungah A Kharhkhum Aw Ih A Thi, A Room Par An Kai A Ṭul – Meifar\nMagway, Soe Kaw Min vengih um mipa pakhat cu Covid-19 in a damlo, a positive ti an theih hnuah a room sungah a kharhkhum aw ih a thi lanta.\nJuly 18, 2021 zingah a thawmvang an theih nawn lo ruangah an ko rero nan a sawn lo, cutin mibawmtu pawlkom an ko ih a room par ihsin an kaiso. An va zohfiah cu arak thi zo ti an thei.\nMagway Colorful Charity Association mibawmtu in “Covid-19 positive ti an theihfiangmi a si ih room sungah a kharhkhum aw. Mizan tiangah cun inn sungih um pawl thawn an pehtlaihaw thei lai, zinglam ah an ko rero nan a sawn lo. An pehtlaih thei nawn lo, room sunglam ihsin tawh a kalh fawn. Curuangah a room par ihsin kan kaiso ih kan zohfiah” a ti.\nMagway mipi in Covid-19 thlisia a veikhatnak le veihnihnak lai ahcun Covid-19 center ah an rak tuamhlawm aw ih an control thei. A veithumnak cu inn lamih tuamhlawm awk a ṭul ruangah nathrik kaisawng awk khal a awl tuk’ an ti.\nConvid-19 center ih um ding cun bese tuk lawng an rak cohlang ruangah an buai zet. July 17 ah Magway GTI Covid-19 Center an ong ih center ih um duh pawl cu anmahten an tuamhlawm awk a ṭul thu an phuang.\nModel Sue Sha Htet Cu Hnangamnak Hawlin Metilah (Phungyi) Ah A Lut


New Delhi Ah International Conference Tluangten Thehsuak - Chinland Today Media\nFebruary 4, 2012 7:55 am·0 comments\nCT News Delhi | Febuary 4\nJamia Millia Islamia (Academy of International Studies) le Tampadipa Institute, Yangon ih hohanak le Euro Burma Office ih sumpai lam bomnak ih tawlrel mi International Conference on “Myanmar: Bridging South and Southeast Asia” cu January 30-31, 2012 nihnih sung Delhi khawlai Jamia Millia Islamia (Sharokhan ih Tlawngkainak) ah le India International Centre ah tuah a siih buainak le harsatnak um lote’n, tluangten thehsuak a si.\nMeeting kai dingih sawm mi pawl hi January 28 ni ah Delhi ah tluangten an thleng ih January 29 ni ah Delhi khawsung ah CSU (Chin Student Union), Delhi ih Chin mi Phunsang tlawngta pawl ih kaihruainak in lengvahsuak a si. Meeting January 30-31, nihnih sung kai theh hnu February 1 zingpit in Leilung tlun ih thilmak hminthang a pa sarihnak (The 7th famous thing in the world) a simi Agara ih Tagmahal le Agra fort ah CSU pawl ih kaihruainak in leng suah leh a siih Tajmal ihsin an tlun phah ah mai’ umnak ram ciar ih tlung saal dingin Airport ah thlah saal an si.\nConference ih ra kaitu pawl:\nMyanmar Political Party 10 sawm an sinan Party 7 ihsin Politician (15) an ra tel thei.\nMyanmar NGOs and Civil Society ihsin mipum (14) an ra tel thei.\nSingapore ih pakhat: Ambassador Thaung Tun.\nUK ihsin Dr. Marie Lall (Strategic Analyst, University of London)\nNetherland ihsin Ms. Maaike Benders, (Amsterdam University)\nEuro Burma Office ihsin mipum (5) an ra tel thei.\nIndia Party, Organization, University ih hotu..etc… ihsin 36\nChin Student Union ihsin tlawngta (4)\nIntroductory address by:\n(i) Prof Veena Sikri, Bangladesh Studies Programme, MMAJ Academy of International Studies, Jamia Millia Islamia University.\n(ii) Dr Khin Zaw Win, Director Tampadipa Institute, Yangon\n(iii) Harn Yawnghwe, Director, Euro Burma Office, Brussels\nWelcome Address by : Shri Najeeb Jung, IAS, Vice Chancellor, Jamia Millia Islamia\nSpecial address by : Ambassador Zin Yaw, Ambassador of Myanmar to India\nSpecial Address by : U Khin Maung Shwe, Party Leader, National Democratic Force (NDF), Myanmar\nKeynote Address by : Hon’ble Shri Neiphiu Rio, Chief Minister of Nagaland\nChair : Ambassador K Raghunath, Former Foreign Secretary\n“Overview of Political Situation” : Dr Khin Zaw Win\nDirector, Tampadipa Insttute, Yangon\n“The challenges of Ethnic Conflict” : Dr Lian Sakhong\nResearch Director, EBO\n“India, Myanmar and the Look East Policy” : Dr Arvind Gupta\nDirector General, Institute of Defence Studies and Analyses (IDSA), New Delhi\n“Myanmar: The Role of Civil Society Organizations” Ms Susanna Hla Hla Soe, Karen Women’s Action Group\nSession 2 – Economic Opportunities and Challenges in Myanmar\nChair: Amb Rajiv Bhatia, Former Ambassador to Myanmar\n“Overview of Myanmar’s Economy” : Dr Kyaw Thu, Director\nPaung Ku, Initiative for Strengthening Civil Society\n“Myanmar and the Donor Community : USA,\nEU and Japan”\n: Prof Baladas Goshal\nDistinguished Fellow, Institute of Peace and Conflict Studies (IPCS), New Delhi\n“Engaging women : Strategy for Increasing Women Participation in Myanmar Politics and Nation Building”\n: Shwe Shwe Sein Latt\n“What the Political Changes Mean for the People of Myanmar” : Dr Marie Lall\nStrategic Analyst, University of London\nSession 3: Between South and South East Asia\nChair: Professor Sanjoy Hazarika\n“The Bridgehead – linking India’s North East, Myanmar and South East Asia” : Dr Khreizo Yhome\n“Situation in Kachin and Northern Shan States–political and humanitarian perspectives including displaced populations and refugees in China”\n: Ja Nan Lahtaw, Shalom Foundation\n“Myanmar: Connectivity to ASEAN” : Ambassador Thaung Tun\nInstitute of South East Asian Studies (ISEAS), Singapore\n“Myanmar and China: The Indian Perspective” : Dr Vibhanshu Shekhar\nSession 4 : Moving Forward: A summary of recommendations\nChair : Prof. Veena Sikri\nAudience discussion on the views expressed in the Conference and the way ahead\n– U Zam Cin Pao, Chairman, Chin National Party (CNP) & Pyithu Hluttaw MP\n– Shri Mani Shankar Aiyar, Member of Parliament (Rajya Sabha)\nThurel mi pawl a tlangpi thu in a tanglam ah Mirang in tarlan a si:\n(i) Myanmar After the 2010 Elections\n(ii) Economic Opportunities and Challenges in Myanmar\n(iii) Between South and Southeast Asia\n(iv) Moving Forward : A Summary of Recommendations\nThe themes being proposed for individual sessions:\n(i) Myanmar After the 2010 Elections (Political Situation, Civil Society and Social Situation, The challenges of Ethnic Conflict)\n(ii) Economic Opportunities and Challenges in Myanmar (Overview of Myanmar’s Economy, Policy implementation challenges, Possible Roles for India, EU and ASEAN)\n(iii) Between South and Southeast Asia (The Bridgehead- linking India’s Northeast, Myanmar and Southeast Asia; Connectivity to ASEAN; Myanmar and China; The Indian Perspective)\n(iv) Myanmar and the International Community (USA, EU and the West)\n(v) Moving Forward: A Summary of Recommendations\n– The various stakeholders and participants from Myanmar to explain their vision and perspective on priorities for Myanmar in the coming years\n– How do they visualise Myanmar moving ahead towards achieving these priorities, and what help, if any, do they need?\n– The collective of these views will bring out the logic and importance of in-country follow up activities in identified sectors, which could include institutional collaborations for human resource development, IT (information technology), trade and infrastructure development.\n– One practical outcome would be to visualise how Myanmar could achieve its objectives by serving as an economic bridge between India’s North East, Bangladesh and Southeast Asia.\nEducation & Career Counseling Seminar New Delhi Ah Nei


Ziang ruang ah Taliban ralhraang pawl in Olsamten Afghan khuapi an la thei! | Falam Online Media\nAugust 17, 2021 Ni Hnem Sung\t0 Comments\n2021 July thla ah reporter pakhat in U.S. President Joe Biden hnen ah thusutnak a nei. “Taliban ralhraang pawl in Afghan rampi an la thei pei maw” tiah a sut. Joe Biden cun $83 billion cemliam in Afghan ralkap an ser suak mi le ralthuam an leih mi pawl khih hmuh in “olaitei` cangtheimi a si lo” a ti. (US hin Afghan thawn pehpar ih a hmanmi sumsaw cemliam zatekom hi $2.26 trillion hrawng a si. Cumicu amazon neitu Jeff Bezos, Elon Musk, Bill Gates le leitlun milianbik billionaires 30 neisiah kom thawn a zat aw. Nikhat ah million 300 an hmang.)\nUS cozah in sumsaw tamzet cem in Afghan ralkap ting 3 luan raldo kan zirh ih ralthuam phunphun kan leih an ti cingin Taliban pawl cun doawknak zianghman um hruthra loin August 15 ah Afghan khuapi Kabul cu olsamten an la thei.\nCutikah US cozah bawmnak hmuahhmuah cu a lak maw a si men ding? Ziangruangah kum 20 sung rori raldo kan zirh an timi Afghan ralkap pawl in Taliban ralhraang pawl an do let lo tiah thusutding a um?\nUS le Taliban an bia aw\nRalhraang pawl in 9/11 ih World Trade center innpi an siat sak ṭum, 2001 ihsin US ralkap pawl cu ralhraang do dingin Afghanistan ah an lut thok.\nKum 20 sung Afghan ram ah an khuasa hnu ah U.S. president Joe Biden cun September 11 ni netabik ah ret in US ralkap pawl Afghan ihsin lak suak thluh dingin thu a suah.\nUS ralkap lawng siloin an mah bawm tu ralkap dang le hnaṭuanpi mipum 8000 luan le contract thawn hlangmi mipum 18000 luan khalin Afghan cu an suah san.\nPu Trump lal lai, 2020 February ah Taliban thawn remdaihnak tuah in US ralkap pawl Afghan suahsan dingih lungkim hminkhennak an nei ṭum ihsin ramsung um thutheitu pawl cun thi dingin in tan san a si hi tiah an rak ti cia.\nTaliban ralhraang pawl cun US ralkap in an ram an suahsan ṭan tir in a haahaa ten hmunram an la vivo.\nTaliban cahnak tawhfung\nTaliban pawl in hitiih olsamten ram an la vivo theinak cu dinglai cozah tlasamnak, eiruuknak le mah le mah rinaw ngamlonak pawl ruangah a si tiah mithiam ṭhenkhat cun an sim. Miṭhen cun local security thlahthlam in cozah ralkap lawng training petu US cozah khal an mawh puh. Cun, US ralkap umpitnak ringin an khuasa ruangah an tlung san tikah mahten kaihruaiawk an thiam lo titu khal an um.\nPolitical scientists Jonathan Rogg cun “Pakhat lawng puhmawh a theih lo. ‘Intelligence failure’ ruangah khal a si. Taliban in a netnak cangvaihnak an nei hlan May thla hrawng ah khan US cozah cun local government le ralkap pawl in amalbik thla 6 ihsin kum 1 hrawng cu ram an hmunkham thei ding tiah an phuang. Cumicu US cozah zumnak a si ih an naivai ih hnaṭuan ramsung cozah lam khalin cutin ruahnak an nei ding. Cumicu ‘Intelligence failure’ a si.”\n“Cun, pakhat cu US ralkap pawl ih training pemi mipum 300,000 luan le Taliban pawl neih mi hnak ih ṭha sawn dollar biliion man ralthuam kan nei an ti mi cu Ka le Cahnah par lawng ah a si. Atakcun hruaitu ṭhalo, kaihruaiawkdan thiamlo le eiruuknak in an ram a ciah neh ih an ralkap pawl khalin cozah an rinsan thei nawn lo. Ralṭhatnak khal an nei nawn lo ih kan sung thotho ding tiah ruah nak an nei” a ti.\nJuly 30 ih US Special Inspector General for Afghanistan Reconstruction (SIGAR) thusuah vek a si le Kabul cozah ralkap telin Afghan National Security and Defence Forces (ANDSF) ah ralkap 300,000 hrawng an um ti a si nan sunglamthu theitu le zirzoinak neitu pawl cun Ka le Cahnah lawngah mipum an tam men tiah an sim.\nJonathan Rogg cun “ka theih sual lo a si le ralkap zaṭek 60 cu ‘ghost soldiers’ an si tiah Afghan ram thu zirzoinak neitu University pakhat in ca an suah dah” a ti.\nThlarau ralkap ‘Ghost soldiers’ timi cu a um ngaingai lomi phuahcawp ralkap tinak a si. Cupawlcu ralkap ngaingai vekin hmin an khum thluh ih an thla hawlh pawl cu an pu le pawl in an ei ruuk thluh.\nCuvek cu an mah ralkap lala khalin an thei thluh tikah thadongnak le rinsanawk lonak ah an hmang.\nTaliban in ram an lak lai ah thlahlawh donglo ralkap/palik tivek khal an rak um ih cupawlcu an mah Taliban riangri in bawmnak an pe ih an tlun ter tiah ramsung medai ṭhenkhat cun an ngan.\nCuvek a si tikah hmasalam ram an laknak ih cozah ṭuanvonei pawl in doleetnak zianghman an nei lo tikah rampumhuap ralkap le palik tamsawn cun an dung an thlun ve mei. Kan neh thei cuanglo dingih bawmtu khal kan nei cuang lo ding timi ruah nak an nei.\nCuvek thu phunphun ruangah Taliban ralhraang pawl cun Afghan khuapi Kabul telin ramsung hmun tamzet cu olsamten an la thei a si.\n← Journalist pakhat in DVB media a mual phoh ta riar\nInn sak saal ṭul ding khawp in SAC ralhraang pawl in Ṭaal khua an Ṭheuhsuah →


Falam Ah CBANA Huaihotnak In Chin Development Forum An Tuah - Chinland Today Media\nFalam Ah CBANA Huaihotnak In Chin Development Forum An Tuah\nAugust 31, 2016 12:41 pm·0 comments\nFalam Ah CBANA Huaihotnak In Chin Development Forum An Tuah (zuktu: Thawng Bik)\nCatluan suahpi tu Salai Nhgepi (zuktu: Thawng Bik)\nChin Development Forum cu August 30, 2016 ah Falam Baptist Association Thang Tsin Hall ah Chin Baptist Association North America (CBANA) pawl ih huaihawtnak in nikhat sung an hmang. CBANA palai Rev. Dr. CJ Hrang Hmung khalin a tel pi.\nHi forum ah Salai Nhgepi Thian Uk Thang in catuan suahpinak a nei ih, Pu Dar Lian Uk in a catluan par ah lehsalnak khal a nei ve. CBANA palai Rev. Dr. CJ Hrang Hmun cun “CBANA lam in ramsung mipi pawl ṭhansonak pumhlum ngah thei dingah ṭuan ding an tumtahmi a um ih ziangbik pawl hi ṭuan a ṭha ding timi zoihnitnak nei hmaisa dingah atui’ Chin Development Forum tuahnak a si” tiah a sim.\nThu suahpi mi ah Ramkhel thu (Politics), Pursum leilawnnak (Economy), Fimzirnak (Education) le Media ti’n thulu 4 rel tlaang a si ih Chin ramkulh pursum leilawnnak (Economy) thulu tang ah Tourism, ramri sumdawnnak (Border Trade Policy), Ciinthlaak-ṭilva zuat thu pawl a tel. Fimzirnak thulu tang ah Acozah tlawng thu, English Medium tlawng thu, Vocational tlawng thu, ram leeng fimzirnak peh (Scholarship progam) thu pawl an rel.\nCatluan suahpi tu Salai Nhgepi in, “khua le ram tundin saal nak ah siseh, miphun tundin saalnak ah siseh, mai’ bu/pawlkom lawng ih ṭan a theih nawn lo tikah hivek phun forum kan neih ding cu thil ṭul a si. Ziang kan ṭul ih ziangtik ah khui ti’n kan ṭuan le kan Loo hma a sawt bik ding ti cu ram sung/leeng kut ong zom ding hrimhrim kan si” tiah a sim.#\nFalam Pathian Rongbawltu Zaten Thlacamkhawmnak Nei Ding


Thawngtla Suak Lakah Ramthukhel 33 Suah Tel - Chinland Today Media\nJanuary 4, 2012 5:17 am·1 comment\nBBC, VOA | 4 January 2012\nKawlram cozah in January 3, tlawngkaini hnih ih a suahzalen mi pawl lak ah ramthukhel ruangih thawngtla lak ihsin 33 lawng an tel thu theih a si.\nKawlram cozah cun rampum huap ih a tuahmi ‘ 64th Independence Day Aniversary’ ah Kawlram thawnginn 12 lak ihsin thawngtla 1400 lenglo cu suah zalen an sin an ramthukhel ruangih thawngtla 33 lawng an tel thu Thailand ih um AAPP(beunakhawl pawl bawmnak petu pawlkawm) cun a tarlang.\nAsinan hi thawngtla1400 suak pawl lak ah kum reipi sung thawngtla ding ih an thu relcatsak mi pawl an tel lo ih mi nunnak laksak ruangih thawngtla pawl an si tlangpi. Insein thawnginn insin thawngtla suak an tam tluk in ramthukhel ruangih thawngtla an suahzalen mi cu 3 lawng an si ih Kawlram president U Thei Sein ih amnesty a phuan mi cu politic lam zawng ih hlawknak a ngah theinak ding ih a tuahmi a si thu party dangdang hruaitu pawl cun an rel.\n“Kawlram president U Thei Sein cun lailak hrilawknak hrangih hmalaknak pakhat ah thawngtla pawl a suahzalen ih thawngtan kum khal a thum sak mi a si. Curuangah ram hrangih pum a pek aw taktak tu pawl; kum 65 sung thawngtla ding ih a thu relcatsak a simi 88 generation tlawngta hruaitu pakhat le kum 93 sung thawngtla ding ih a thu relcatsak a simi Shan National Party hruaitu hlun U Khuan Thuan Oo pawl cu suahzalen taktak duh lo. Hi cu politic lam ih hmalaknak pakhat men a si” tiah hmin tarlan duhlotu pakhat cun thuthanglatu pawl hnenah a sim.\nRamthukhel ruangih thawngtal suahzalenmi pawl cazin(AAPP in a tarlanmi pawl ansi):\nNo. Hmin Thawnginn Hmin Party Hmin\nBohmu Caw Luan Mandalay OoBu Thawnginn Yakan Pyituh Party\nBuhmuci Saw Luan Mandalay OoBu Thawnginn Yakan Pyituh Party\nAwng Min Mandalay OoBu Thawnginn Yakan Pyituh Party\nMyint Luan Mandalay OoBu Thawnginn Yakan Pyituh Party\nEisawku Mandalay OoBu Thawnginn Yakan Pyituh Party\nSaw El Ka Lu Thu Mandalay OoBu Thawnginn Yakan Pyituh Party\nU Bu Phin Mandalay OoBu Thawnginn Yakan Pyituh Party\nMg Thuai Mandalay OoBu Thawnginn Yakan Pyituh Party\nZuai Pein Suu Mandalay OoBu Thawnginn Yakan Pyituh Party\n10. Khuan Pawh Luh Mandalay OoBu Thawnginn Yakan Pyituh Party\n11. U Tan Shin Tayit Thawnginn Party Theihloh(zingzawilaimi)\n12. Ko Saw Tuat Ki Tayit Thawnginn Party Theihloh(zingzawilaimi)\n13. Khin Mg Puh(upa sawn) Tayit Thawnginn Party Theihloh(zingzawilaimi)\n14. Saw Ta Ma La Si Tawng-ngu Thawnginn Party Theihloh(zingzawilaimi)\n15. Ko Thu Tawng-ngu Thawnginn Party Theihloh(zingzawilaimi)\n16. Saw El Lyia Tawng-ngu Thawnginn Party Theihloh(zingzawilaimi)\n17. Ko Tin Win Tawng-ngu Thawnginn Party Theihloh(zingzawilaimi)\n18. Khin Mg Nguan(upasawn) Tawng-ngu Thawnginn Party Theihloh(zingzawilaimi)\n19. Awng The Tawng-ngu Thawnginn Party Theihloh(zingzawilaimi)\n20. Saw Zee Ka Le Insein Thawnginn Party Theihloh(zingzawilaimi)\n21. Ko Tan Nein Oo Insein Thawnginn Party Theihloh(zingzawilaimi)\n22. Ko Chi Tan Insein Thawnginn Party Theihloh(zingzawilaimi)\n23. U Awng Tu Way Patein Thawnginn Party Theihloh(zingzawilaimi)\n24. Ko Awng Thuan Patein Thawnginn Party Theihloh(zingzawilaimi)\n25. U Nay Myo Awng Set-tuai Thawnginn Party Theihloh(zingzawilaimi)\n26. U Ye Mint Butau Thawnginn Party Theihloh(zingzawilaimi)\n27. U Ye Nguan Myet Thawnginn Party Theihloh(zingzawilaimi)\n28. Ko Awng Kyaw Pyi Thawnginn Party Theihloh(zingzawilaimi)\n29. Myat Suai Mandalay Thawnginn Party Theihloh(zingzawilaimi)\n30. Mg Bi Twanggi Thawnginn Party Theihloh(zingzawilaimi)\n31. Eyit Kuan Twanggi Thawnginn Party Theihloh(zingzawilaimi)\n32. Mg Hlah Twanggi Thawnginn Party Theihloh(zingzawilaimi)\n33. U Wa Seit Na Twanggi Thawnginn Party Theihloh(zingzawilaimi).\nKawlram In Thawngtla Suah\non January 4, 2012 at 6:55 am\nFiahfai nasa riai! Hna a vang poppi.


Chin hla relkhawmnak nei zo - Chinland Today Media\nMarch 14, 2009 8:23 pm·0 comments\nCT/New Delhi, 14 March 2009\nDelhi Lailun Foundation pawl ih hohanak in tuini 14 March 2009 nazi 3:00 ihsin zanlam naza 5:30 tiang Delhi tlang ih a veikhat umnak “Chin hla relkhawmnak” cu BCRC Hall ah tluangte in an nei thei. US ihsi Pastor Ezra Lal Nei Thang in kan Chin hla phuah daan le hla um tu daan pawl sim relnak a nei.\nDelhi ih kan CT palai ih sim daan vek a si le, a suaktu mipi pawl khal hlaphuah le awnmawi lam ih thaw zet pawl an si tin a sim. A sim vivonak ahcun Pastor Ezra Lal Nei Thang lawng siloin mipi lam khalin kan Chin hla an hmuh daan le an ruah daan pawl sim relnak an nei.\nPastor Thang ih a sim mi bik cu ziang tluk in hla in hmuar a nei, ziantivek in hla an phuah, ziang ruangah hla an phuah, pupa hla pawl tulai thangthar nonawn in ziangah kan sak nawn lo tivek a phunphun thlir letnak a nei. Mipi lam khal in thusuhnak a tam zet.\nCulawng siloin kan Chinmi nunau hlasak thiam le hla phuah thiam lakih mi langsar zet Mai Dorcas Eng khal in hi “Chin hla relkhawmnak” ah a tel ve. Saya Sui Nei Piang khal kan pipu hla pawl le tulai nonawn hla pawl le hla ih a thupit zia pawl sim relnak a nei ve.\nCun, Dr. Run Bik khalin thucahnak le fuitporhnak a nei. Mipi suak khawmtu pawl hi hla atcih pawl an si vekin an thurel a cem thei lo tin kan palai cun a sim. Seminar kai tu pakhat tla cun “Ka zum ai in hla ah kan Chinmi kan rak thaw zet” a ti rero.\nDelhi Lailun Foundation hotu lubik Pa Ngin Za Pum khal in ruahnak hnak ih mipi an tam thu kan CT palai hnen ah a sim. Hi tawnawk khawmnak ih an relmibik hi ziangtin hla kan phuah thiam ding, mirang (western) awnmawi kan cawng tuk maw, kan Chinmi teh hla lam ah ziangtluk kan thangso timi pawl hi a si.\nChin Nonawn Calai Pawlkom In Calai Seminar Avei(5)nak Nei Ding\nChin hlaphuah daan, hlasah daan pawl relkhawmnak nei ding


METRO WHOLESALE MYANMAR TITAWP DING – Thechinlandtoday\nMETRO WHOLESALE MYANMAR TITAWP DING\nadmin September 3, 2021 Leave a Comment on METRO WHOLESALE MYANMAR TITAWP DING\nRalkap thuneihnak lak ruangah, German company METRO Wholesale Myanmar cu October thla cem lamin tihtawp a si ding thu theih a si.\nGerman based ei leh in lam wholesale-ih zawrnak METRO Wholesale Myanmar cun Myanmar ram ih investment a fehpi rero mi cu kum 2021 October thla ihsin tihtawp a tum thu official-in a puang zo ih. Metro Myanmar hi kum 2019 March thla ah khan dan vekin Myanmar market-ih rawn lut a si ih.\nAsinan, tun lai dinhmun leh boruak thlaithleng awk cu METRO Myanmar-in a thlirih a feh dan phung pangngai ih fel vivo dingin harsatnak a um tan ruangah tukum October thla cem ih tihtawp a tum a si tiin an tarlan a si.\nMETRO Myanmar cun Yangon Ti-La-Wa Industrial zone-ah US dollar tan 20 lenglo man shopping mall leh store building a nei ih, ei ding phun phun pawl online system-in a zuar suak a si.\nOnline Mart leh Retailer khal Myanmar ram pumah hawn tumin project a rak fehpi nasa zo ih Hivek ih titawp a tum cungcangah hin customer-te theihthiamnak a dil cih a si. METRO hi Myanmar ram ih foreign company investment nei milian pawl lak ah tla a tel ve ban a si.\nAMERICA HRANGIH THUTHLUKNAK FIM LEHDIK BIK A SI JOE BIDEN →\n← KNU brigade 5 Commander Pakhat Kawmna Khaikhawmna


Jesuh Thuthang ṭha cu Judah miphun a si lomi Zentail mi pawl hnenah sim an thok ih a zumtu khal an tam vivo tikah Khristian taktak si thei dingah Moses Daan pawl an thlun ve a ṭul maw, timi thusuhnak hi a suak. Paul cun a ṭul lo, a ti. Thungaite in kan sim a si ahcun Khrih sungih kan nunnak ah hin zumnak lawng hi a thupi a si, tiah a ti. Cuih zumnak cun kanmah le Pathian karlakah rualremnak a umter a si, a ti. Asinain Galati peng sungih Kawhhran hrekkhat lakah Paul a dodaltu pawl an ra ih Pathian thawn rem awk nan duh a si ahcun Moses Thukham nan thlun ding a si, tiah an ra ti. Galati peng hi Rom Acozah ukmi Asia Minor sungih a ummi a si.\nPaul in Galati cakuat a nganmi hi zirh sualnak ih hruai sualmi pawl zumnak dik le tuahnak dik ih hruaikir sal thei dingah a nganmi a si. Paul in kei cu Jesuh Khrih ih tirhthlah diktak ka si tiah a ṭang. Milai thuneihnak thawn tirhthlah si dingah kawhmi ka si lo, Pathian ih kawhmi ka si ih ka hnaṭuannak khal Judah mi a si lomi pawl hnenah a si bik, tiah a ti. Pathian le milai kan pehzom awk theinak cu zumnak pakhat lawng in a si, ti kha a thupi bikih a nganmi a si. Cuih tlunah Khristian nuncan ziaza timi hi Khrih kan zumnak ihsin a ra suakmi duhdawtnak ih rah a si, ti thu Paul in a neta bikah a sim.\nPaul ih tirhthlah a sinak (1.11-2.21)\nPathian zaangfahnak Thuthang ṭha (3.1-4.31)\nKhristian pawlih luatnak le ṭuanvo (5.1-6.10)\n1Galati Kawhhran pawl hnenah tirhthlah Paul in ca ka lo kuat. Thuthang ṭha phuang dingih tirhthlah si dingah hin milai ih hriilmi le thlahmi ka si lo; Jesuh Khrih thihnak ihsin a thotertu Pa Pathian le amah Jesuh Khrih ih hriilmi le thlahmi ka si. 2Hitawkih a ummi unau pawl tla thawn Galati ih Kawhhran pawl cibai kan lo buk a si.\n3Kan Pa Pathian le Bawipa Jesuh Khrih in zaangfahnak le daihnak cu lo pe hramseh.\n4Tuihsan sansia sung ihsin kannih luatter dingah Khrih cun Pa Pathian duhnak thlun in kan sualnak ruangah a nunnak a pe zo. 5Pa Pathian hnenah sunlawinak cu a kumkhua in um camcin hramseh! Amen.\nThuthang Ṭha Pakhat\n6Ziang kar lote sungah Khrih zaangfahnak thawn a lo kotu cu nan dungtun ih Thuthang ṭha dang nan pan lohli ka hmuh tikah ka mang a bang ngaingai. 7‘Thuthang ṭha dang,’ a um ngaingai ruangih ka timi a si lo; nan thinlung a lo hnaihnoktu le Khrih Thuthang ṭha thleng a tum rerotu minung an um ruangih ka timi a si. 8Kanmah siseh, vancungmi khal siseh, nan hnenih kan phuan ciami Thuthang ṭha si loin thuthangṭha dang simtu an um a si ahcun camsiat si koseh! 9Kan lo sim zo nain atu-ah ka sim sal ko pei: nan pom ciami Thuthang ṭha siarlo thuthangṭha dang simtu cu camsiat si koseh.\n10Hitiih ka ti tikah milai lungkimnak hawl rero ka bang maw? Ka tummi cu milai ih lungkimpinak a si lo; Pathian ih lungkimpinak a si sawn. Milai ih thangṭhatnak ka hawl maw? Mi hmaiih hminṭhatnak ka hawl a si ahcun Khrih ih hnaṭuantu ka si lo ding.\nKhrih Ih Tirhthlah Cannak\n11Ka u le ka nau tla, Thuthang ṭha ka phuanmi hi minung ih thokmi a si lo, tihi nan hnenah ka langter duhmi a si. 12Minung hnen ihsin ka ngahmi a si lo; milai zohmanih in zirhmi khal a si fawn lo. Jesuh Khrih amah in ka hnenih a phuanmi a si.\n13Ka rak nuncan ṭheu daan cu nan thei thluh ko. Judah biaknak ka thlun laiah cun Pathian ih Kawhhran pawl ka hremsiat ih cihmit dingah ka rak zuam ciamco. 14Judah biaknak thlun lamah cun ka khukṭhi lakah a fel bikmi ka si. Kan pupa daan thlun lamah cun a hleice in rinsan tlak taktak ka si.\n15Sikhalsehla Pathian cun a zaangfahnak thawngin ka suah hlan hmanin i hriil ih amah ih hnaṭuantu si dingah i ko. 16A Thuthang ṭha Zentail mi hnenih phuang dingah, a Fapa ka hnenih a run langter tikah milai zohman thuron dingah ka pan lo. 17Jerusalem ih a ummi ka hlanih tirhthlah a rak si zomi pawl khal ka pan lo. Zamrang in Arabia sawn ah ka feh ih Damaskas ah ka ra kir sal. 18Kum thum hnu lawngah Piter tong dingin Jerusalem ah ka feh ih a hnenah zarh hnih ka caam. 19Kan Bawipa ih naupa Jeim siarlo, tirhthlah dang zohman ka tong lo. 20Hitiih ka nganmi hi thudik a si; thuphan a si lo ti cu Pathian Amah in a thei.\n21Cuih hnuah Siria le Silisia ramah ka feh. 22Culai ahcun Judea ram Khristian pawl cun pumpak in in thei hrih lo. 23“In rak hrem rerotu in atu-ah cun siatsuah a rak tummi kan zumnak thuhla cu a phuang ciamco a si,” tiin mi ih an simmi an thei ih, 24cutiin keimah ruangah Pathian an thangṭhat.


Fanghii Sattuk Ruangah Fang Cet Le Fanginn Kaang - Chinland Today Media\nFanghii Sattuk Ruangah Fang Cet Le Fanginn Kaang\nJanuary 8, 2015 2:05 pm·0 comments\nPathein myo, Kannaa laan, Marttarat ih um, Aung Yadana Fang Cet zung cu January 7, zinglam nazi 4 hrawngh Cet ih suakmi, Fanghii pawl caan reituk ret ruangah a sat a luar ih Mei a kaang ti’n Lwin Pyin thuthang in a ngan.\nFang rialnak Cet ihsi suakmi Fanghii pawl cu a rialnak ruangah an sa cia zo. Fanghii a tam tuk thlang ih a sat a luar. Nikhua sat le daih ruang khalah a sat a luarsin ih cuti’n meisa a kaang ti’n Meithat hotu U Myo Win in a sim.\nNazi pakhat luan lai mei a kang ruangah Fang cet (5), pi 80-40 Fanginn pakhat, cuih Fanginn sungih retmi Fang dip tampi cu an kaang thluh. Meisa thattu lak ihsin mallai cu hliamhma an tuar na’n nasa zet ih hliam tuar le mithi cu an um lo ti a si.\nCet zung hnattuantu pakhat in ni 4/5 lai Fanghii lak ihsin khu a suak. Ziang ruangah khu a suak ti cu theih a silo. Thlatang-khu an tlung tiah ruah men a si. A neitu in khu a suak ti cu an thei ko tiah a sim.\nA neitu hi kum (27) mi, Ko Thet Wai Linn a si ih Pathein myo, ralkap zung in (ပ) 7/2015, duhdah ih meisa hmang tiin le Zaan hnattuantu Ko Net Kale (Pa) Ko Si Bung (kum 18) cu kaih an si.\nYangon Khawpi Ah Inn 185 Kang; Mi 800 Leng Inn Nei Lo’n Um\nMandalay Ah Inn 24 Kang


Ke thawn Pathian Biak nak khawmzawh nak a rak tuah tu kut ke kimlo Spain nauhak cu Pope Fancis in tha pek. July 22, 2020 | Radio Veritas Asia\nKe thawn Pathian Biak nak khawmzawh nak a rak tuah tu kut ke kimlo Spain nauhak cu Pope Fancis in tha pek. July 22, 2020\nKe thawn Pathian Biak nak khawmzawh nak a rak tuah tu kut ke kimlo Spain nauhak cu Pope Fancis in tha pek.\nSpain ram ih thluak lam thawn pehpar mi kut ke kim lo mi, mino pakhat in ke thawn Pathian Biaknak khual tlawn nak ah Pope Francis in tha pek nak ca ngan in a rak kuat.\nAlvaro Calvente tiih hmin a nei mi mino cu kum 25 a si thlang ih a pa le a rualpi pawl thawn Santiago khuapi ah khawmzawh dingin an rak feh thok. Anmah cu July 13 niah an tumtah mi Santiago ah an thleng ih lamzin tluan ih khawmzawh nak thu Social Media ah an rak tarlang. Khualtlawn nak a net nak ah Alvaro ih a Pa in Pope Francis hnenah ca a ngan ih a fapa ih thuhla le lamzin ih thilcang pawl a sim.\nJuly 20 ah Pope Francis in ca a rak kuat sal. Cui ca sungah cun Alvaro ih a zuam nak le ralthat nak hrang a lungawiih a sunlawih thu, pulhnat caanah minung pawl thanau lo ding le khawmzawh nak thok dingih a rak forhfial ruangah a lungawi thu a rak ngan.\nCui lawng siloin Pope Francis in "Pathian in lo kilkhawi hramseh. Sunlawih tlak mi Camel tlang ih Bawinu in lo pom hram seh. Thlacam ding hngilh hlah uh. Kan mai hrang khal ah thla in cam sak ve uh.\nAlvoro cu an unau pahra sungin a pasarih nak fapa a si. An mai Pathian Biaknak khawmzawh nak cu peng 62 a hla ih Santiago ih um St.James ih thlaan ah an cawl. Cui khualtlawn nak cu "St.James ih lamzin" tin tla an ko tiin kan thei.\nHi thuthang hi CNA ih kan ngah mi a si.


Isaiah 9:2,Isaiah 26:19,Isaiah 30:26,Isaiah 51:17,Isaiah 52:2,Ephesians 5:14 HCSB - The people walking in darkness have - Bible Gateway\nAdd parallel Share Print Page Options Listen to Isaiah 9:2, Isaiah 26:19, Isaiah 30:26, Isaiah 51:17, Isaiah 52:2, Ephesians 5:14\n19 Your dead will live; their bodies[a] will rise.(A)\n26 The moonlight will be as bright as the sunlight, and the sunlight will be seven times brighter(A)—like the light of seven days—on the day(B) that the Lord bandages His people’s injuries and heals the wounds He inflicted.(C)\nyou who have drunk the cup of His fury(A)\nGet up, sleeper,(A) and rise up from the dead,(B)\nand the Messiah will shine on you.[a](C)


Thuanthu Roling Sungih Kurbungbel Vek An Ti – Meifar\nThuanthu Roling Sungih Kurbungbel Vek An Ti\nNovember 10, 2021 admin Leitlun 0\nIndonesia tlangval Karna Radheya le UK model hminthang Polly Alexandria Robinson cu thungai thlakin an duhaw ih an neiaw cu mipi in mak an ti tuk. Thuanthu Roling sungih Kurbungbel vek an ti rero. Ngathaisawn ih hmai-er cu aum lo nan an duhaw zet thotho.\nKarna Radheya cu mipangaite a si ih Polly cu a hmel a ṭha in a sang tuk ruangah model lak khalah a hminthang zet. August 2017 kum ah Bali khawpi ah an rak tongaw ih an biakawk rero hnuah nunau sawn in a duh hmaisa.\nKarna Radheya in “Ka zun ah ramdang mi fala mawi zet a uai ding ti hi ka rak zum ban lo. Khuanui samhrisih kan rak si ih Pathian in Polly hi ka nupi dingah in pek ruangah ka lungawi tuk” a ti.\nOnline sung khalah mipi in ziangtin nan duh aw thei tin an mangbang thu’n an comment, online sungah an zuk pawl an tarlang ṭheu ih Polly ih facebook page ah thluntu 280,000 hrawng anei. Karna ih Instagram khalah thluntu 75,000 zat anei ve. Duhdawtaw zetin an umtlang vivo ih tu’ahcun fanu pakhat an nei zo.


Ralhrang Pawlin Mipi Lakah Buainak Suak Dingin An Cangvai – Meifar\nJune 21, 2022 admin Lawrkhawm 0\nRalhrang pawlin Falam khuasung mipi le CNO/CNDF karlakah hmuhthiam awklonak suak dingin an cangvai thu CNO in an phuang.\nChin State, Falam khua ih umhmun khuar ralhrang pawlin June 15, 2022 zan ah Cinmual vengsung ih um nauhak tlawnginn kiangah bomb an puah ih meithal an kap ciamco, tualsung mipi pawl cu thlaphang in an um. Ralhrang pawl ih cangvaihnak a si ih mipi le CNDF hmuthiam aw lo dingin an tuah.\nA thaizing ah tlawnginn fehnak lamzin kap ah ‘Tlawngkai hlah, Falam hmin na siater. Nan fa pawl ruak nan hmu duh asile tlawngkai ter uh” tin catar mi hmuh a si. Himi catar mi zoh tikah cangantu hi Falam ṭong ngan thiam hrih lo a si ti a theihtheih. Ralhrang pawl ih tarmi a si ih mipi ralkap pawl ih hminsiat dingin an cangvai.\nJune 17, 2022 zan nazi 10:00 hrawngah Falam khua, Tlanglo vengsung ih um tlawnginn kiltu ralhrang pawl cu anmah le mah an kapaw ih a hmun ah ralhrang pakhat a thi, ralhrang pawlin mipi ralkap ih kahthat vekin an langter tum ih an kiangkap cu meithal in an kap ciamco.\nRalhrang pawlin an kiangkap hrawng an kap ciamco ruangah tualsung mi pakhat ih kut ah an kap ngah, innsung ih thilri bungrua khal an kap siat. Baila khua ih inn pakhat khal ralthuampi in a tlak siat. June 19 zan nazi 10:00 hrawng khalah san um loin ralhrang pawlin pukpi an kap. Falam, Tat Kone ih umhmun khuar ralhrang pawlin ralthuampi vei 5 an kapsuak.\nCNO in, “A parlam ih kan tarlang mi pawl hi ralhrang in CNO/CNDF le mipi thehdarh aw dingin an cangvaihnak a si. Kannih CNO/CNDF cun leitlun huap dothlennak daan le dun thlun in tlawngta nauhak le tlawnginn hi kan siatsuah lo ding. CNO/CNDF ih cangvaihnak a si lo ti kan lo theihter” tin an tarlang.\nThinheng In Inn Ihsin A Tlansuak Ih A Hlo Lanta, A Nu An Phone Ih ‘Na Fanu Na Hmu Duh Asilen Ting 5 In Pe Aw’ An Ti